open-index/open-wikipedia-markdown huggingface dataset:
ഉപുൽ ചന്ദന

**ഉമഗിലിയ ദുരഗെ ഉപുൽ ചന്ദന** (ജനനം മേയ് 7, 1972 ഗാൾ, ശ്രീലങ്ക) ഒരു മുൻ ശ്രീലങ്കൻ അന്താരാഷ്ട്ര ക്രിക്കറ്ററാണ്. 1994ൽ 21-ആം വയസ്സിലാണ് അദ്ദേഹം തന്റെ ഏകദിന അരങ്ങേറ്റം കുറിച്ചത്. ഒരു ലെഗ്സ്പിന്നർ എന്ന നിലയിലാണ് അദ്ദേഹം ടീമിൽ ഇടം നേടിയത്. ഒരു മികച്ച പിൻനിര ബാറ്റ്സ്മാൻ കൂടിയായിരുന്നു അദ്ദേഹം. ശ്രീലങ്കയിലെ മികച്ച ലെഗ്സ്പിന്നർമാരിൽ ഒരാളായാണ് അദ്ദേഹത്തെ കണക്കാക്കുന്നത്. 2007 ഒക്ടോബർ 15-ആം തീയതി അദ്ദേഹം അന്താരാഷ്ട്ര ക്രിക്കറ്റിൽനിന്ന് വിരമിച്ചു.ടീം സെലക്ഷനിലെ രാഷ്ട്രീയം കാരണമാണ് വിരമിക്കൽ തീരുമാനം എടുക്കാൻ നിർബന്ധിതനായതെന്ന് വികാരനിർഭരമായ പത്രസമ്മേളനത്തിൽ അദ്ദേഹം പറയുകയുണ്ടായി. 
## അവലംബം

വർഗ്ഗം:1972-ൽ ജനിച്ചവർ

വർഗ്ഗം:മേയ് 7-ന് ജനിച്ചവർ

വർഗ്ഗം:ശ്രീലങ്കൻ ക്രിക്കറ്റ് കളിക്കാർ
വർഗ്ഗം:ലെഗ് സ്പിന്നർമാർ
ചുവന്ന പാറ ഞണ്ട്

അമേരിക്കൻ ഭൂഖണ്ടത്തിന്റെ അടിഞ്ഞാറൻ തീരത്ത് സാധാരണയായ് കണ്ടുവരുന്ന ഒരിനം ചെറിയ ഞണ്ടാണ് **ചുവന്ന പാറ ഞണ്ട്** (ഇംഗ്ലീഷിൽ:red rock crab ). ***ഗ്രാപ്സ്സസ് ഗ്രാപ്സ്സസ്***(*Grapsus grapsus*) എന്നാണ് ഇതിന്റെ ശാസ്ത്രീയ നാമം.

## ആവാസം
അമെരിക്കൻ ഭൂഖണ്ഡത്തിന്റെ ശാന്തസമുദ്ര തീരങ്ങളിലാണ് ഇവയെ പ്രധാനമായും കാണപ്പെടുന്നത്. ശാന്തസമുദ്രത്തിലെ ഗാലപ്പഗോസ് ദ്വീപിലും ഇവയെ കണ്ടുവരുന്നു. 

## വിവരണം
പേരുപോലെ തന്നെ ചുവന്ന നിറവും, പാറക്കൂട്ടങ്ങളിലുള്ള വാസവുമാണ് ഇക്കൂട്ടരുടെ പ്രത്യേഗത.ചുവപ്പു കൂടാത് മഞ്ഞ, ഓറഞ്ച്, വെള്ള തുടങ്ങിയ വർണ്ണങ്ങളും ഇവയുടെ ദേഹത്ത് കാണാം.  അഞ്ചു ജോടി കാലുകൾ ഇവയ്ക്കുണ്ട്. ഇവയിൽ മുന്നിലെ രണ്ട് ഇറുക്കൻ കാലുകൾ മറ്റുകാലുകളെ അപേക്ഷിച്ച് ചെറുതും, അല്പം തടിച്ചതുമാണ്. മറ്റുകാലുകൾ പരന്നതും നീളമുള്ളവയുമാണ്. 

ഇവയുടെ പരന്ന വൃത്താകൃതിയിലുള്ള പുറന്തോടിന് ഏകദേശം 8-9 സെ. മീ നീളം വരും. ഇവയുടെ കുഞ്ഞുങ്ങൾ കറുത്തതോ, കരിഞ്ചുവപ്പ് നിറത്തിലുള്ളതോ ആയിരിക്കും. പൂർണ്ണവളർച്ചയെത്തുമ്പോഴാണ് ഇവക്ക് യഥാർത്ത നിറം ലഭിക്കുന്നത്. 

ജൈവവസ്തുക്കളെ ഭക്ഷണമാക്കി കടൽത്തീരം ശുചിയാക്കുന്നതിൽ ഇവർ വഹിക്കുന്ന പങ്ക് വലുതാണ്. വലിയ പക്ഷികൾ, ഈലുകൾ, ചില കടലാമകൾ, നീരാളികൾ എന്നിവയുടെ ഭക്ഷണമായും ഇവ തീരാറുണ്ട്.

## സ്വഭാവം

ഇളകിമറിയുന്ന കടൽ തീരത്തെ പാറക്കെട്ടുകളിൽ വെള്ളം പാറ്റുന്നിടത്തിനു തൊട്ടുമുകളിലായാണ് ഇവ സാധാരണയായ് താമസിക്കുന്നത്. ആൽഗകളാണ് ഇവയുടെ പ്രധാന ആഹാരം. മറ്റു സസ്യഭാഗങ്ങളും ചത്ത ജീവികളെയും ഇവർ ഭക്ഷിക്കാറുണ്ട്.

ചുറുചുറുക്കോടെ ദ്രുതഗതിയിൽ ഓടിനടക്കുന്ന പ്രകൃതമാണിവയ്ക്ക്. അതുകൊണ്ടുതന്നെ  ഇവയെ പിടികൂടുക അത്ര എളുപ്പമുള്ള കാര്യമല്ല. സാധാരണയായ് മനുഷ്യർ ഈ ഞണ്ടുകളെ അധികം ഭക്ഷിക്കാറില്ല. എന്നിരുന്നാലും മറ്റുമീനുകളെ പിടിക്കാനുള്ള ഇരയായ് മുക്കുവർ ഇവരെ ഉപയോഗിക്കാറുണ്ട്. 
 
## അവലംബം

## പുറത്തേക്കുള്ള കണ്ണികൾ
*

വർഗ്ഗം:ഞണ്ടുകൾ
നരിവേങ്ങ

ഇന്തോമലേഷ്യ മേഖലയിലും പശ്ചിമഘട്ടത്തിൽ തെക്കൻ സഹ്യാദ്രിയിലും മധ്യസഹ്യാദ്രിയിലും അവിടവിടെയായി കാണപ്പെടുന്ന ഒരു ഇലപൊഴിക്കും മരമാണ് **നരിവേങ്ങ** അഥവാ **കുരങ്ങാടി** . പശ്ചിമഘട്ടത്തിലെ 1300 മീറ്റർ വരെ ഉയരമുള്ള നിത്യഹരിതവനങ്ങളിൽ ഇത് കാണപ്പെടുന്നു. ഇത് **കരിങ്ങോടി**, **മലംകൊന്ന**, **മലവേപ്പ്‌**, **നെല്ലാര**, **ചുവപ്പ്‌ അകിൽ**, **കാരാങ്ങൻ** എന്നെല്ലാം പേരുകളുണ്ട്.

## രൂപവിവരണം
ഏകദേശം 30-60 മീറ്റർ വരെ ഉയരം വയ്ക്കുന്നു. ഉരുണ്ട തടിയാണുള്ളത്. ആകെ ഉയരത്തിന്റെ മുക്കാൽ ഭാഗം വരെ ശിഖരങ്ങൾ കാണാറില്ല. വേരുകൾ നാലര മീറ്റർ വരെ ആഴ്‌ന്നിറങ്ങാറുണ്ട്‌. ഏഷ്യൻ വംശജനാണെങ്കിലും ലോകത്തിന്റെ പലഭാഗങ്ങളിലും നട്ടുവളർത്തുന്നു. വിത്തുവഴിയാണ്‌ വിതരണം.

## ഉപയോഗങ്ങൾ
ഇലകൾ കാലിത്തീറ്റയായി ഉപയോഗിക്കുന്നു. തേനീച്ചകൾക്ക്‌ തേനിന്റെ നല്ലൊരു ഉറവിടമാണു ഇതിന്റെ പൂക്കൾ. മണ്ണൊലിപ്പിനെ തടയുവാനുള്ള കഴിവ്‌ നരിവേങ്ങയ്ക്ക്‌ നന്നായിട്ടുണ്ട്‌. കാപ്പി, ചായത്തോട്ടങ്ങളിൽ തണലിന്‌ വളർത്താൻ ഈ മരം ഉപയോഗിക്കുന്നുണ്ട്‌. 

## Medias

File:Semillero Cedro Rosado.jpg|Seedling
File:Cedros Rosados.jpg|Young trees
File:Acrocarpus fraxinifolius1-Western Ghats-biotik-team-Ayyappan.jpg
File:Acrocarpus fraxinifolius2-Western Ghats-biotik-team-Ayyappan.jpg
File:Acrocarpus fraxinifolius3-Western Ghats-biotik-team-Ayyappan.jpg
File:Acrocarpus fraxinifolius4-Western Ghats-biotik-team-Ayyappan.jpg
File:Acrocarpus fraxinifolius5-Western Ghats-biotik-team-Ayyappan.jpg
File:Acrocarpus fraxinifolius6-Western Ghats-biotik-team-Ayyappan.jpg
File:Acrocarpus fraxinifolius7-Western Ghats-biotik-team-Ayyappan.jpg
File:Acrocarpus fraxinifolius8-Western Ghats-biotik-team-Ayyappan.jpg
File:Acrocarpus fraxinifolius9-Western Ghats-biotik-team-Ayyappan.jpg
File:Acrocarpus fraxinifolius10-Western Ghats-biotik-team-Ayyappan.jpg
File:Acrocarpus fraxinifolius11-Western Ghats-biotik-team-Ayyappan.jpg
File:Acrocarpus fraxinifolius12-Western Ghats-biotik-team-Ayyappan.jpg
Balangi -1.JPG
Balangi -2.JPG
Balangi -3.JPG
Balangi -4.JPG
Balangi -5.JPG
Acrocarpus fraxinifolious 01.JPG
Acrocarpus fraxinifolious 02.JPG
Acrocarpus fraxinifolious 03.JPG


## അവലംബം

## പുറത്തേക്കുള്ള കണ്ണികൾ

* കൂടുതൽ വിവരവും കാണുന്ന ഇടങ്ങളും
* http://mundani-garden.blogspot.in/2011/11/acrocarpus-fraxinifolius-tree-for.html
* http://www.flowersofindia.net/catalog/slides/Pink%20Cedar.html

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ഫാബേസീ
മുട്ടനാറി

**മുട്ടനാറി**, **ഓരിലത്തീപ്പെട്ടിമരം**, **വിടുകനലി**, **വെട്ടുകനല**, **വെരുകുതീനി** എന്നീ പേരുകളിലെല്ലാം അറിയപ്പെടുന്ന ഈ മരത്തിന്റെ  എന്നാണ്. പശ്ചിമഘട്ടത്തിലെ 1800 മീറ്റർ വരെ ഉയരമുള്ള സ്ഥലങ്ങളിൽ വളരുന്ന ഈ ചെറുമരത്തിന് 10 മീറ്റർ വരെ ഉയരം വയ്ക്കുന്നു. ഇന്തോമലീഷ്യയിലും ചൈനയിലും ഇലകൊഴിയും ഈർപ്പവനങ്ങളിലും അർദ്ധ നിത്യഹരിതവനങ്ങളിലും കാണപ്പെടുന്ന ഈ മരം ഇന്ത്യയിൽ പശ്ചിമഘട്ടത്തിലും ആസാമിലും കാണാം. നിത്യഹരിതമായ ഈ മരത്തിന്റെ തോൽ ചാരനിറവും നരച്ച മഞ്ഞയും കലർന്നതാണ്. ഇളം മഞ്ഞകലർന്ന വെള്ള പൂക്കളും മാംസളമായ ഫലങ്ങളുമുണ്ട്. മാർച്ച് മുതൽ നവംബർ വരെയുള്ള കാലത്താണ് പൂക്കളും ഫലങ്ങളും ഉണ്ടാകുന്നത്.

ഇല, തണ്ട്‌, തടി, പൂക്കൾ എന്നിവയിൽനിന്നും എടുക്കുന്ന നീര്‌ മരുന്നായി ഉപയോഗിക്കുന്നു. ഇവ വാറ്റിയെടുക്കുന്ന എണ്ണ ചൈനയിൽ സുഗന്ധദ്രവ്യം ഉണ്ടാക്കാൻ ഉപയോഗിക്കുന്നുണ്ട്‌. പാകമായ പഴം തിന്നാൻ കൊള്ളും. വേര്‌ മൽസ്യം പിടിക്കാൻ വിഷമായി വിയറ്റ്‌നാമിൽ ഉപയോഗിക്കുന്നു. ഇതിന്റെ മരക്കരി തട്ടാന്മാർക്ക്‌ പ്രിയപ്പെട്ടതാണ്‌. പുള്ളിവാലൻ ശലഭങ്ങളുടെ ലാർവകൾ ഇതിന്റെ ഇല ഭക്ഷണമാക്കാറുണ്ട്.

## കുറിപ്പ്
മുട്ടനാറിയുടെ അതേ പേരുകളുള്ള മറ്റൊരു സസ്യമാണ് ഓരിലത്തീപ്പെട്ടിമരം.

## അവലംബം

## പുറത്തേക്കുള്ള കണ്ണികൾ
* http://www.asianplant.net/Rutaceae/Acronychia_pedunculata.htm
* http://www.mpbd.info/plants/acronychia-pendiculata.php 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പഴങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:അക്രോനിക്കിയ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ദിമിത്രി മസ്കരാനസ്

**ദിമിത്രി മസ്കരാനസ്** (ജനനം: 30 ഒക്ടോബർ 1977, ലണ്ടൻ, ഇംഗ്ലണ്ട്) ഒരു ഇംഗ്ലണ്ട് ക്രിക്കറ്റ് താരമാണ്. ഒരു വലംകൈയ്യൻ ബാറ്റ്സ്മാനം, വലംകൈയ്യൻ മീഡിയം ഫാസ്റ്റ് ബൗളറുമാണ് അദ്ദേഹം. ഏകദിന ക്രിക്കറ്റിൽ ഒരോവറിൽ ഏറ്റവം അധികം റൺസ് നേടിയ ഇംഗ്ലണ്ട് ക്രിക്കറ്ററെന്ന റെക്കോർഡ് അദ്ദേഹത്തിന്റെ പേരിലാണ്.
ഇന്ത്യൻ പ്രീമിയർ ലീഗിൽ കിങ്സ് XI പഞ്ചാബ് ടീമിനുവേണ്ടിയാണ് അദ്ദേഹം കളിക്കുന്നത്.

വർഗ്ഗം:1977-ൽ ജനിച്ചവർ

വർഗ്ഗം:ഒക്ടോബർ 30-ന് ജനിച്ചവർ

വർഗ്ഗം:ഇംഗ്ലീഷ് ക്രിക്കറ്റ് കളിക്കാർ
ലസിത് മലിംഗ

**ലസിത് മലിംഗ** (ജനനം ഓഗസ്റ്റ് 28, 1983, ഗാൾ, ശ്രീലങ്ക) ഒരു ശ്രീലങ്കൻ അന്താരാഷ്ട്ര ക്രിക്കറ്ററാണ്. ഒരു സ്പെഷ്യലിസ്റ്റ് ഫാസ്റ്റ് ബൗളറായ അദ്ദേഹം വ്യത്യസ്തമായ ബൗളിംഗ് ആക്ഷന്റെ പേരിൽ വളരെയധികം പ്രസിദ്ധനാണ്. ഒരു ക്രിക്കറ്റ് മത്സരത്തിൽ തുടർച്ചയായ 4 പന്തുകളിൽ വിക്കറ്റ് നേടുകയെന്ന അപൂർവ നേട്ടത്തിന് ഉടമയാണ് അദ്ദേഹം. 2011 ഏപ്രിലിൽ അദ്ദേഹം ടെസ്റ്റ് ക്രിക്കറ്റിൽനിന്ന് വിരമിക്കൽ പ്രഖ്യാപിച്ചു. ഐ.പി.എൽ ട്വെന്റി ട്വെന്റി ക്രിക്കറ്റിൽ മുംബൈ ഇന്ത്യൻസിനു വേണ്ടിയാണ് ലസിത് മലിംഗ കളിക്കുന്നത്. മുംബൈ ഇന്ത്യൻസിന്റെ പ്രധാന ഫാസ്റ്റ് ബൗളർ ആണ് മലിംഗ

വർഗ്ഗം:1983-ൽ ജനിച്ചവർ

വർഗ്ഗം:ഓഗസ്റ്റ് 28-ന് ജനിച്ചവർ

വർഗ്ഗം:ശ്രീലങ്കൻ ക്രിക്കറ്റ് കളിക്കാർ
വർഗ്ഗം:ശ്രീലങ്കൻ ക്രിക്കറ്റ് ടീം നായകന്മാൻ
ഹാങ്ഝൗ

കിഴക്കൻ ചൈനയിലെ സെജിയാങ് പ്രൊവിൻസിന്റെ തലസ്ഥാനവും പ്രൊവിൻസിലെ ഏറ്റവും വലിയ നഗരവുമാണ് **ഹാങ്ഝൗ** (; ഹാങ്ഝൗ ഡയലക്ട്: ɦaŋ tsei; മാന്ദരിൻ പിൻയിൻ: ഹാങ്ഝൗ ). സബ്‌-പ്രൊവിൻഷ്യൽ നഗരമായ ഹാങ്ഝൗവിൽ 2010ലെ കണക്കുപ്രകാരം ഭരണവിഭാഗത്തിൽ  ("ഷി", 杭州市) അഥവാ പ്രിഫെക്ച്ചറിൽ 8.7 ദശലക്ഷം പേർ വസിക്കുന്നു. ഇതിൽ ഹാങ്ഝൗ മുൻസിപ്പാലിറ്റിയിലായി 6.242 ദശലക്ഷം ആളുകൾ വസിക്കുന്നതിൽ 3.56 ദശലക്ഷം ആളുകൾ ആറ് അർബൻ കോർ ജില്ലകളിലാണ്.  

## ഭരണവിഭാഗങ്ങൾ

ഹാങ്ഝൗ സബ്‌-പ്രൊവിൻഷ്യൽ നഗരത്തിൽ 8 ജില്ലകളും (区 *ഗു*), 3 കൗണ്ടി-തല നഗരങ്ങളും (市 *ഷി*), 2 കൗണ്ടികളും (县 *ഷിയാൻ*) ഉണ്ട്. ആറു സെൻട്രൽ അർബൻ ജില്ലകളിൽ 682&nbsp;കിമീ² (263.4&nbsp;മൈ²) പ്രദേശത്ത് 3,560,400 ആളുകൾ അധിവസിക്കുന്നു. 2,642&nbsp;കിമീ² (1020&nbsp;മൈ²) വരുന്ന രണ്ട് സബ് അർബൻ ജില്ലകളിലായി 2,681,600 പേർ വസിക്കുന്നു.

## ഭൂമിശാസ്ത്രവും കാലാവസ്ഥയും

## അവലംബം


വർഗ്ഗം:ചൈനയിലെ നഗരങ്ങൾ
രാജീവ് ആവാസ് യോജന

ചേരിരഹിത വികസനം എന്ന ലക്ഷ്യത്തോടെ ഭാരതീയ സർക്കാർ നടപ്പാക്കുന്ന പദ്ധതിയാണ് **രാജീവ് ആവാസ് യോജന** (റേ). നഗരങ്ങളിലെ ചേരി വികസനത്തിന് 1000 കോടി രൂപയാണ് കേന്ദ്രസർക്കാർ നീക്കി വച്ചിരിക്കുന്നത്.സാമ്പത്തിക കാര്യങ്ങൾക്കായുള്ള കേന്ദ്രമന്ത്രിസഭാ യോഗം പദ്ധതിക്ക് അന്തിമ അംഗീകാരം നൽകിയിട്ടുണ്ട്. രാജ്യത്തെ 250 നഗരങ്ങളിലാകും ആദ്യഘട്ടത്തിൽ പദ്ധതി നടപ്പിലാക്കുക. 12-ാം പദ്ധതികാലത്തു തന്നെ ആദ്യഘട്ടം പൂർത്തിയാക്കും. മൊത്തം പദ്ധതി ചെലവിന്റെ 50 ശതമാനം കേന്ദ്രം വഹിക്കുമ്പോൾ 50 ശതമാനം സംസ്ഥാന സർക്കാരാണ് വഹിക്കേണ്ടത്. ചേരികൾ കൂടുതൽ പ്രദേശങ്ങളിലേക്കു വ്യാപിക്കാതിരിക്കുകയാണ് പദ്ധതി നടപ്പിലാക്കുന്നതിലൂടെ സർക്കാർ ലക്ഷ്യമിടുന്നത്.
## ലക്ഷ്യം
*ചേരികളിലെ വീടുകൾ പുനരുദ്ധരിക്കാനും അടിസ്ഥാന സൗകര്യങ്ങൾ മെച്ചപ്പെടുത്താനും രാജീവ് ആവാസ് യോജന ലക്ഷ്യമിടുന്നു
* ചേരികൾ കൂടുതൽ പ്രദേശങ്ങളിലേക്കു വ്യാപിക്കാതിരിക്കുക
*പന്ത്രണ്ടാം പഞ്ചവത്സര പദ്ധതിയുടെ അവസാനത്തോടെ തെരഞ്ഞെടുത്ത മുഴുവൻ ചേരികളെയും നഗരവത്കരിക്കാനാണു ലക്ഷ്യമിടുന്നത്. 
## കേരളത്തിൽ
സംസ്ഥാനത്തെ അഞ്ചു കോർപ്പറേഷനുകളിലും കണ്ണൂർ മുനിസിപ്പാലിറ്റിയിലുമാണ് റേ പദ്ധതി നടപ്പാക്കുന്നത്. കൊല്ലത്ത് 21 കോടിയുടെ പൈലറ്റ് പ്രൊജക്റ്റിനാണ് അനുമതി ലഭിച്ചിരിക്കുന്നത്. എസ്എംപി പാലസ് ചേരിയാണ് പൈലറ്റ് പ്രൊജക്റ്റിൽ ഉൾപ്പെടുത്തി നവീകരിക്കുന്നത്. രണ്ടു വർഷത്തിനുള്ളിൽ ഇതു പൂർത്തീകരിക്കുമെന്നാണ് പ്രൊജക്റ്റ് റിപ്പോർട്ടിൽ പറയുന്നത്. 

കേരളത്തിൽ നടപ്പാക്കുന്ന മുഴുവൻ റേ പദ്ധതികളുടെയും മോഡലായിരിക്കും കൊല്ലത്തെ പൈലറ്റ് പ്രൊജക്റ്റ്. ലാൻഡ് പൂളിങ്ങിലൂടെയാണ് ഇവിടെ ചേരി നവീകരിക്കുന്നത്. തിരുവനന്തപുരത്ത് വിഴിഞ്ഞമാണ് പൈലറ്റ് പ്രൊജക്റ്റിനു തെരഞ്ഞെടുത്തിരിക്കുന്നത്. ഇവിടെ സർവെ പൂർത്തിയായിട്ടുണ്ട്. ടെൻഡറിങ് നടപടികൾ നടന്നു വരുന്നു. 71.86 കോടി രൂപയാണ് വിഴിഞ്ഞം പ്രൊജക്റ്റിനു നീക്കിവച്ചിരിക്കുന്നത്. 1032 കുടുംബങ്ങളാണ് പൈലറ്റ് പ്രൊജക്റ്റിൽ വരുന്നത്.

തൃശൂരിൽ 40 ഓളം ചേരികളാണ് പദ്ധതിയുടെ പരിധിയിലുള്ളത്. മറ്റ് സ്ഥലങ്ങളിൽ സർവെകൾ നടന്നു വരുന്നതേയുള്ളൂ. പദ്ധതിക്കുള്ള തുകയിൽ 50% കേന്ദ്ര സർക്കാർ സബ്സിഡിയും 30% സംസ്ഥാന സർക്കാർ സബ്സിഡിയുമാണ്. ബാക്കി 20% അതത് തദ്ദേശസ്വയംഭരണ സ്ഥാപനങ്ങളാണ് വഹിക്കേണ്ടത്. കുടുംബശ്രീ വഴിയാണ് പദ്ധതി നടപ്പാക്കുന്നത്. തെരഞ്ഞെടുത്ത ചേരികളിൽ കുടുംബശ്രീയും നഗരസഭയും സംയുക്തമായാണ് വിശദമായ സർവെകൾ നടത്തുന്നത്. കുടുബശ്രീ തയ്യാറാക്കുന്ന സാമൂഹ്യ-സാമ്പത്തിക സർവെയുടെ അടിസ്ഥാനത്തിൽ അതത് തദ്ദേശഭരണ സ്ഥാപനമാണ് അന്തിമ പദ്ധതി തയ്യാറാക്കുന്നത്.

കേന്ദ്ര മാർഗനിർദ്ദേശമനുസരിച്ചാണു കർമ പദ്ധതി തയ്യാറാക്കുന്നത്. ചുരുങ്ങിയത് 25 ചതുരശ്ര മീറ്റർ വിസ്തീർണമുള്ള വീടുകളാണ് നിർമ്മിക്കുക. വൈദ്യുതി, കുടിവെള്ളം, കക്കൂസ് തുടങ്ങിയ അടിസ്ഥാന സൗകര്യങ്ങളോടുകൂടിയവയാണിത്. ആംഗൻവാടികൾ, വ്യാപാര സ്ഥാപനങ്ങൾ തുടങ്ങിയ സൗകര്യങ്ങളും ഏർപ്പെടുത്തും. പദ്ധതിയുടെ ഭാഗമായി വിദ്യാഭ്യാസ- ആരോഗ്യ സർവെകളും നടത്തുന്നുണ്ട്
## അവലംബം

## പുറം കണ്ണികൾ
* വെബ്സൈറ്റ് 

വർഗ്ഗം:ദാരിദ്ര്യ നിർമാർജ്ജന പദ്ധതികൾ
ഷെഞ്ജെൻ

ദക്ഷിണ ചൈനയിലെ ഗ്വാങ്ഡോങ് പ്രവിശ്യയിലെ പ്രധാന നഗരമാണ് **ഷെഞ്ജെൻ** ( ). ഹോങ്കോങിനു തൊട്ടു വടക്കായി സ്ഥിതി ചെയ്യുന്ന ഈ നഗരം ചൈനയുടെ ആദ്യത്തെയും ഏറ്റവും വിജയകരവുമായ പ്രത്യേക സാമ്പത്തിക മേഖലയെന്ന പേരിൽ പ്രശസ്തമാണ്. നിലവിൽ നഗരത്തിനു ഏതാണ്ട് ഒരു പ്രവിശ്യയോടടുത്ത് അധികാരമുള്ള ഉപപ്രവിശ്യാ ഭരണപദവിയുണ്ട്.

ലോകത്തിലെ ഏറ്റവും വേഗത്തിൽ വളരുന്ന നഗരങ്ങളിലൊന്നായി ഷെഞ്ജെൻ അറിയപ്പെടുന്നു.. ദക്ഷിണ ചൈനയുടെ പ്രധാന സാമ്പത്തിക കേന്ദ്രമായ ഷെഞ്ജെനിൽ ഷെഞ്ജെൻ സ്റ്റോക്ക് എക്സ്ചേഞ്ജും അനേക കമ്പനികളുടെ ആസ്ഥാനവും സ്ഥിതിചെയ്യുന്നു. ഷെഞ്ജെൻ തുറമുഖം ചൈനയിൽ ഷാങ്ഹായ്, ഹോങ്കോങ് തുറമുഖങ്ങൾ കഴിഞ്ഞാൽ ഏറ്റവും തിരക്കേറിയ തുറമുഖവും ലോകത്തിലെ തന്നെ നാലാമത്തെ ഏറ്റവും തിരക്കേറിയ തുറമുഖവുമാണ്. 
### ചിത്രശാല

## അവലംബം


----
*

വർഗ്ഗം:ചൈനയിലെ നഗരങ്ങൾ
കലവൂർ രവികുമാർ

മലയാളചലച്ചിത്രരംഗത്തെ ഒരു തിരക്കഥാകൃത്തും സംവിധായകനും ആണ് **കലവൂർ രവികുമാർ**. പത്തോളം മലയാളചലച്ചിത്രങ്ങൾക്ക് തിരക്കഥ രചിച്ചിട്ടുള്ള ഇദ്ദേഹം *[[ഒരിടത്തൊരു പുഴയുണ്ട്]]* (2008), *[[ഫാദേർസ് ഡേ]]* (2012) എന്നീ ചിത്രങ്ങൾ സംവിധാനം ചെയ്തിട്ടുണ്ട്.

## ചലച്ചിത്രങ്ങൾ
### തിരക്കഥ
* *[[ഒറ്റയാൾ പട്ടാളം]]* (1991)
* *[[ഇഷ്ടം (ചലച്ചിത്രം)|ഇഷ്ടം]]* (2001)
* *[[നമ്മൾ]]* (2002)
* *[[ചൂണ്ട (ചലച്ചിത്രം)|ചൂണ്ട]]* (2003)
* *[[ഞാൻ സൽപ്പേര് രാമൻകുട്ടി]]* (2003)
* *[[മഞ്ഞുപോലൊരു പെൺകുട്ടി]]* (2004)
* *[[ഗോൾ (മലയാളചലച്ചിത്രം)|ഗോൾ]]* (2007)
* *മേരി ബാപ്പ് പെഹ് ലെ ആപ്പ് (ഹിന്ദി ചിത്രം)* (2008/കഥ)
* *[[സ്വ. ലേ. (ചലച്ചിത്രം)|സ്വ. ലേ.]]* (2009)
* *[[ആഗതൻ]]* (2010)
* *[[ഫാദേർസ് ഡേ]]* (2012)
* *[[നവാഗതർക്ക് സ്വാഗതം]]* (2012)
* *[[101 വെഡ്ഡിംഗ്സ്]]* (2012)
* കുട്ടികളുണ്ട് സൂക്ഷിക്കുക (2016)

### സംവിധാനം
* *[[ഒരിടത്തൊരു പുഴയുണ്ട്]]* (2008)
* *[[ഫാദേർസ് ഡേ]]* (2012)
* കുട്ടികളുണ്ട് സൂക്ഷിക്കുക (2016)

### പുസ്തകങ്ങൾ

**മോഹൻലാലിനെ എനിക്കിപ്പോൾ ഭയങ്കര പേടിയാണ് (കഥകൾ)*
* വി എസ്സും പെൺകുട്ടികളും (കഥകൾ)
* പോക്കുവെയിൽ ചുവപ്പ് (നോവെല്ലകൾ )
* പി.കൃഷ്ണപിള്ളയുടെ മൊബൈൽ നമ്പർ (കഥകൾ)
* ദുൽഖറും മാലാഖമാരും (നോവൽ )
* നക്ഷത്രങ്ങളുടെ ആൽബം (നോവൽ )
* ഹൃദയജാലകം (നോവൽ )
* ഒരാൾജാഥ (നോവൽ )
* അബ്ദുവിന്റെ മീനുകൾ (ബാലസാഹിത്യം - നോവൽ)
* ചൈനീസ് ബോയ് (ബാലസാഹിത്യം - നോവൽ)

### '''പുരസ്‌ക്കാരങ്ങൾ'''
* ബാലസാഹിത്യ പുരസ്ക്കാരം (നോവൽ) - ചൈനീസ് ബോയ് / ബാലസാഹിത്യ ഇൻസ്റ്റിറ്റ്യൂട്ട് 
* തായാട്ട് പുരസ്ക്കാരം - ചൈനീസ് ബോയ്

## പുറത്തേക്കുള്ള കണ്ണികൾ
* 

വർഗ്ഗം:മലയാളതിരക്കഥാകൃത്തുക്കൾ
വർഗ്ഗം:മലയാളചലച്ചിത്രസംവിധായകർ
വർഗ്ഗം:1966-ൽ ജനിച്ചവർ
മുതുകുളം രാഘവൻപിള്ള

200px|ലഘുചിത്രം|മുതുകുളം രാഘവൻപിള്ള
നാടകകൃത്ത്, കവി, തിരക്കഥാകൃത്ത്, നടൻ എന്നീ നിലകളിൽ ശ്രദ്ധേയനായ വ്യക്തിയായിരുന്നു **മുതുകുളം രാഘവൻപിള്ള** മരണം 8 August, 1979

## ജീവിതരേഖ
ആലപ്പുഴ ജില്ലയിലെ മുതുകുളം എന്ന ഗ്രാമത്തിൽ വേലുപ്പിള്ളയുടെയും കാർത്ത്യാനിയമ്മയുടെയും മകനായാണ് മുതുകുളം രാഘവൻപിള്ള ജനിച്ചത്.(ജ:1900-മ:1979 ആഗസ്റ്റ് 7) അമ്മാവനും കവിയുമായ യയാതി വേലുപ്പിള്ളയിൽ നിന്ന് പ്രചോദിതനായാണ് രാഘവൻപിള്ള സാഹിത്യരംഗത്തേക്ക് പ്രവേശിച്ചത്. *[[ബാലൻ (ചലച്ചിത്രം)|ബാലൻ]]*, *[[ജ്ഞാനാംബിക]]* എന്നീ  മലയാളത്തിലെ ആദ്യ രണ്ട് ശബ്ദചിത്രങ്ങളുടെയും ആദ്യ ഹിറ്റ് ചിത്രമായ *[[ജീവിത നൗക|ജീവിത നൗകയുടെയും]]* ഉൾപ്പെടെ പത്തിലേറെ ചലച്ചിത്രങ്ങളുടെ തിരക്കഥയും സംഭാഷണവും രചിച്ചത് അദ്ദേഹമാണ്. ഇക്കാരണത്താൽ തന്നെ മലയാളസിനിമയുടെ *അക്ഷരഗുരു* എന്നാണ് അദ്ദേഹം അറിയപ്പെടുന്നത്. 150-ൽ പരം മലയാളചലച്ചിത്രങ്ങളിൽ അഭിനയിച്ചിട്ടുള്ള രാഘവൻപിള്ള തിരക്കഥാരചനയ്ക്ക് പുറമെ അമ്പതിൽപ്പരം നാടകങ്ങളുടെയും *താടകപരിണയം* എന്ന കഥകളിയുടെയും രചന നിർവ്വഹിച്ചിട്ടുണ്ട്. മുതുകുളത്തിന്റെ അന്ത്യം മദ്രാസ്സിലെ ഒരു ആശുപത്രിയിൽ വച്ചായിരുന്നു.
## പ്രധാന തിരക്കഥകൾ
* വിശപ്പിന്റെ വിളി(1952)
* വേലക്കാരൻ(1953)
* കിടപ്പാടം(1955)
* വിധി തന്ന വിളക്ക് (1962)
* ദാഹം(1965)
* കടമറ്റത്തച്ചൻ(1966)
* പാവപ്പെട്ടവൻ(1967)
* ബാലപ്രതിജ്ഞ (1972)

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1900-ൽ ജനിച്ചവർ
വർഗ്ഗം:1979-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളനാടകകൃത്തുക്കൾ
വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളകവികൾ
വെണ്ടാർ

കൊല്ലം ജില്ലയിൽ കൊട്ടാരക്കരതാലൂക്കിൽ കുളക്കട പഞ്ചായത്തിൽ ഉൾപ്പെടുന്ന ഒരു ഗ്രാമമാണ് വെണ്ടാർ. കൊട്ടാരക്കരയിൽ നിന്നും 8.5 കി.മി. അകലെയായി ഈ ഗ്രാമം സ്ഥിതി ചെയ്യുന്നു. അധ്യാപനം, കാർഷികവൃത്തി, കശുവണ്ടിവ്യവസായം എന്നീ തൊഴിൽ മേഖലകളിലാണ് ഇവിടുത്തെ ജനങ്ങളിൽ ഏറിയ പങ്കും പ്രവർത്തിക്കുന്നത്.

## ആരാധനാലയങ്ങൾ
### ക്ഷേത്രങ്ങൾ
*മേജർ ശ്രീ സുബ്രഹ്മണ്യസ്വാമി ക്ഷേത്രം
തിരുവിതാംകൂർ ദേവസ്വം ബോർഡിന്റെ അധീനതയിലുള്ള മേജർ ശ്രീ സുബ്രഹ്മണ്യ സ്വാമി ക്ഷേത്രത്തിന്റെ പേരിലാണ് ഈ ഗ്രാമം അറിയപ്പെടുന്നത്. കഥകളിയാണ് ക്ഷേത്രത്തിലെ പ്രധാന വഴിപാട്. കഥകളി രംഗത്തെ മികച്ച സംഭാവനയ്ക്ക് എല്ലാ വർഷവും നൽകിവരുന്ന കലാമണ്ഡലം ഹൈദരാലി സ്മാരക കഥകളി അവാർഡ് മേജർ ശ്രീ സുബ്രഹ്മണ്യ സ്വാമി ക്ഷേത്രത്തിന്റെ വകയായിട്ടാണ് ഏർപ്പെടുത്തിയിരിക്കുന്നത് .
*വെണ്ടാർ ദേവിക്ഷേത്രം
*മനക്കരക്കാവ് ഇണ്ടിളയപ്പസ്വാമി ക്ഷേത്രം
*ഭൂതനാഥസ്വാമിക്ഷേത്രം
*ഹനുമാൻസ്വാമിക്ഷേത്രം

## വിദ്യാഭ്യാസ സ്ഥാപനങ്ങൾ
*ശ്രീ വിദ്യാധിരാജാ മെമ്മോറിയൽ മോഡൽ ഹയർസെക്കണ്ടറി സ്കൂൾ
*ശ്രീ വിദ്യാധിരാജാ മെമ്മോറിയൽ മോഡൽ വൊക്കേഷണൽ ഹയർസെക്കണ്ടറി സ്കൂൾ
*ശ്രീ വിദ്യാധിരാജാ മെമ്മോറിയൽ മോഡൽ ബി.എഡ്. ട്രയിനിംഗ് കോളേജ്
## പ്രധാന റോഡുകൾ
*കൊട്ടാരക്കര-കരുനാഗപ്പള്ളി റോഡ്
*പുത്തൂർമുക്ക് സംസ്ഥാനപാത 183- വെണ്ടാർ റോഡ്

വർഗ്ഗം:കൊല്ലം ജില്ലയിലെ ഗ്രാമങ്ങൾ
ശശിധരൻ ആറാട്ടുവഴി

ഒരു മലയാളചലച്ചിത്രതിരക്കഥാകൃത്തും നാടകകൃത്തുമായിരുന്നു **ശശിധരൻ ആറാട്ടുവഴി**. ഇരുപതോളം ചലച്ചിത്രങ്ങളുടെയും പത്തിലേറെ നാടകങ്ങളുടെയും രചന ഇദ്ദേഹം നിർവ്വഹിച്ചിട്ടുണ്ട്.

## ജീവിതരേഖ
ആലപ്പുഴ ജില്ലയിലെ ആറാട്ടുവഴിയിൽ അർജ്ജുനൻ പിള്ളയുടെ മകനായാണ് ശശിധരൻ ആറാട്ടുവഴി ജനിച്ചത്. സ്കൂളിൽ പഠിക്കുമ്പോൾ തന്നെ നാടകരചനയിൽ അഭിരുചിയുണ്ടായിരുന്ന അദ്ദേഹം രചിച്ച ആദ്യ പ്രൊഫഷണൽ നാടകം *കൊലയാളി* ആണ്. പിന്നീട് ആലപ്പുഴ എസ്.ഡി. കോളേജിൽ പഠിക്കുമ്പോഴും നാടകരചന തുടർന്ന അദ്ദേഹം തന്റെ നാടകങ്ങൾ ആകാശവാണിയിലേക്ക് അയച്ചുകൊടുത്തു. പഠനശേഷം തിരുവനന്തപുരത്തേക്ക് കൂടുമാറിയ അദ്ദേഹം കുടുംബകഥ, കുട്ടിക്കഥ എന്നീ വാരികൾക്ക് വേണ്ടി പ്രവർത്തിച്ചു. പിന്നീട് പ്രൈമറി കളേഴ്സ് എന്ന പേരിൽ ഒരു പരസ്യകമ്പനി സ്ഥാപിച്ചു. ഈ കാലയളവിൽ അദ്ദേഹം തന്റെ ചില ശ്രദ്ധേയമായ നാടകങ്ങളുടെ രചന നിർവ്വഹിച്ചു. എം.ടി.യുടെ തിരക്കഥകളിൽ പ്രചോദിതനായി ചലച്ചിത്ര തിരക്കഥാരചനയിൽ താത്പര്യം പ്രകടിപ്പിച്ച അദ്ദേഹം കലാധരൻ സംവിധാനം ചെയ്ത *[[നെറ്റിപ്പട്ടം (ചലച്ചിത്രം)|നെറ്റിപ്പട്ടം]]* (1990) എന്ന ചിത്രത്തിലൂടെ തിരക്കഥാകൃത്തായി അരങ്ങേറ്റം കുറിച്ചു. സാമ്പത്തികമായി പരാജയപ്പെട്ട ഈ ചിത്രത്തിന് ശേഷം അദ്ദേഹം രാജസേനന് വേണ്ടി *[[അയലത്തെ അദ്ദേഹം]]* എന്ന കുടുംബചിത്രത്തിന്റെ രചന നിർവ്വഹിച്ചു. മികച്ച വിജയം നേടിയ ഈ ചിത്രത്തിലൂടെ അദ്ദേഹം മലയാളചലച്ചിത്രരംഗത്ത് തിരക്കഥാകൃത്ത് എന്ന നിലയിൽ സജീവമായി. *[[യോദ്ധാ]]*, *[[സി.ഐ.ഡി. ഉണ്ണികൃഷ്ണൻ ബി.എ., ബി.എഡ്.]]*, *[[കിലുകിൽ പമ്പരം]]*, *[[കളിവീട്]]* തുടങ്ങിയവയാണ് അദ്ദേഹത്തിന്റെ ശ്രദ്ധേയമായ ചിത്രങ്ങൾ.

വൃക്ക തകരാറിനെ തുടർന്ന് 2001 ജനുവരി 21-ന് തിരുവനന്തപുരത്ത് വച്ച് അദ്ദേഹം അന്തരിച്ചു.

## ചലച്ചിത്രങ്ങൾ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:മലയാളനാടകകൃത്തുക്കൾ
വർഗ്ഗം:1955-ൽ ജനിച്ചവർ
കാവി

ശിശിരകാലത്ത് കേരളത്തിൽ കാണപ്പെടുന്ന ഒരു ദേശാടനക്കിളിയാണ് **കാവി**  . പൂത്താങ്കീരിയേക്കാൾ ചെറുതും മണ്ണാത്തിപ്പുള്ളിനേക്കാൾ വലുതും ആണ് ഈ പക്ഷി. തിളങ്ങുന്ന പച്ചയും നീലയും നിറം കലർന്ന ചിറകുകളും  മഞ്ഞച്ചുവപ്പ് നിറം കലർന്ന ശരീരത്തിന്റെ അടിഭാഗവും കണ്ണുകളിലും ശിരസ്സിലും കാണുന്ന കട്ടിയേറിയ കറുത്തവരകളും ഇവയുടെ പ്രത്യേകതയാണ്. കൊക്ക് തുടങ്ങുന്നിടത്ത് നിന്നും മൂർധാവിലൂടെ (ക്രൌൺ) പുറകിലേക്ക് കട്ടിയായ ഒരു കറുത്ത വരയുണ്ട്. കാലുകൾക്ക് മാംസ നിറമാണ്. കൊക്കിന്റെ തുടക്കത്തിൽ ചുവപ്പ് കലർന്ന ഓറഞ്ചു നിറവും അറ്റത്തു കറുത്ത നിറവുമാണ്. പൂത്താങ്കീരികളെപ്പോലെ ചാടിച്ചാടി നടക്കുന്ന ഈ പക്ഷി നിലത്താണ് പൊതുവേ ഇരതേടാറുള്ളത്. എന്നാൽ രാത്രികളിൽ ചേക്ക ഇരിക്കാൻ  മരക്കൊമ്പുകളെ ആശ്രയിക്കാറുണ്ട്. ഹിന്ദിയിൽ ഈ പക്ഷി 'നവരംഗ്' എന്ന് അറിയപ്പെടുന്നു.കൊത്തിൾ എന്ന് നാട്ടുഭാഷയിലും അറിയപ്പെടുന്നു.

## പ്രജനനം
ഹിമാലയത്തിലും നേപ്പാളിലും മറ്റു വടക്കൻ ഭാഗങ്ങളിലും ആണ് ഈ പക്ഷി കൂടുകൂട്ടി മുട്ടയിടുന്നത്. വെള്ള നിറത്തിൽ മങ്ങിയ കുത്തുകളും പുള്ളികളും വരകളും ഉള്ള നാലോ ആറോ മുട്ടകളാണിടുന്നത്.

## ദേശാടനം
ശിശിരകാലത്ത് ഈ പക്ഷി തെക്കേ ഇന്ത്യയിലേയ്ക്കും ശ്രീലങ്കയിലേയ്ക്കും ദേശാടനം നടത്തുന്നു.

## ചിത്രശാല


File:Indian_Pitta_Kumbanad.JPG|കാവി - പത്തനംതിട്ട ജില്ലയിലെ കുമ്പനാട് കാണപ്പെട്ടത്
File:InidanPitta 01.jpg|thumb|Indian Pitta spotted in കുമ്പനാട് Pathanathitta District in India.
File:InidanPitta 02.jpg|thumb|Indian Pitta spotted in കുമ്പനാട് Pathanathitta District in India.
File:InidanPitta 03.jpg|thumb|Indian Pitta spotted in കുമ്പനാട് Pathanathitta District in India.


## അവലംബം


വർഗ്ഗം:ദേശാടനപ്പക്ഷികൾ
കുണ്ടൂർ

മലപ്പുറം ജില്ലയിൽ തിരൂരങ്ങാടി താലൂക്കിലെ നന്നമ്പ്ര പഞ്ചായത്തിൽ ഉൾപ്പെടുന്ന ഒരു ഗ്രാമമാണ് **കുണ്ടൂർ**. തിരൂരങ്ങാടിക്ക് തെക്ക്   നാല് കിലോമീറ്റർ അകലെയാണ് ഈ ഗ്രാമം സ്ഥിതി ചെയ്യുന്നത്. ഇസ്ലാമിക പണ്ഡിതന്മാരയിരുന്ന കറുത്ത അഹമ്മെദ്‌ മുസ്ലിയാർ, കുണ്ടൂർ അബ്ദുൽ ഖാദർ മുസ്‌ലിയാർ എന്നിവർ ഈ പ്രദേശത്താണ് ജീവിച്ചിരുന്നത്. ഖിലാഫത്ത്‌ സമര കാലത്ത്‌ നേതൃത്വം നൽകിയിരുന്ന ലവക്കുട്ടിക്ക് ഈ പ്രദേശവുമായി ബന്ധമുണ്ടായിരുന്നു. നായരച്ചൻ ആ കാലത്തെ പൌരപ്രമുഖനും ജന്മിയും ആയിരുന്നു.

## സന്ദർശന കേന്ദ്രങ്ങൾ

*കുണ്ടൂർ അബ്ദുൽ ഖാദിർ മുസ്ലിയാർ മഖാം
*കറുത്ത അഹമ്മദ് മുസ്ലിയാർ മഖാം

=പ്രധാന പൊതു സ്ഥാപനങ്ങൾ=

*നന്നമ്പ്ര ഗ്രാമപഞ്ചായത്ത് കാര്യാലയം
*ബി.എസ്.എൻ.എൽ ടെലിഫോൺ എക്സ്ചേഞ്ച്

 

## വിദ്യാഭ്യാസ സ്ഥാപനങ്ങൾ

*ഗൗസിയ്യ ദഅവാ കോളേജ്
*ഗൗസിയ്യ ഹിഫ്ളുൽ ഖുർആൻ കോളേജ്
*ഗൗസിയ്യ യതീംഖാന
*ദാറുത്തഅലീമുൽ ഗൗസിയ്യ ഓർഫനേജ് ഹൈസ്കൂൾ
*കുണ്ടൂർ നടുവീട്ടിൽ എ.എം.എൽ.പി സ്കൂൾ
* സി.എച്ച് മുഹമ്മദ്‌ കോയ മെമ്മോറിയൽ യു.പി സ്കൂൾ 
* മർകസ് ഹയർ സെക്കണ്ടറി സ്കൂൾ
*പി. എം. എസ്. ടി  .ആർട്സ്സ് ആൻഡ്  സയൻസ് കോളേജ്
ബജാജ് പൾസർ

ബജാജ് ആട്ടോ പുറത്തിറക്കുന്ന ഇരുചക്ര വാഹനമാണ്
**ബജാജ് പൾസർ**. 24 നവംബർ 2001നാണ് പൾസർ ആദ്യമായി വിപണിയിലെത്തുന്നത്.

## ബജാജ് പൾസർ 200 എൻ.എസ്.

ബജാജ് ആട്ടോ പുറത്തിറക്കുന്ന ഇരുചക്ര വാഹനമായ പൾസർ ബൈക്കിന്റെ നവീനപതിപ്പാണ് പൾസർ 200 എൻ.എസ്.  നേക്കഡ് സ്പോര്ട് എന്നതാണ് എൻ.എസ്സിന്റെ പൂർണ്ണരൂപം. ഈ ബൈക്ക് ബജാജ് ഔദ്യോഗികമായി വിപണിയിലിറക്കിയത് 2012 ജൂണിലാണ്. ഇടത്തരക്കാരുടെ സ്പോർട്സ് ബൈക്ക് എന്ന വിശേഷണമാണ് പൾസർ 200 എൻ.എസ്സിന് ബജാജ് ഓട്ടോ നല്കിയിരിക്കുന്നത്. ലിക്വിഡ് കൂൾഡ് സിംഗിൾ സിലിണ്ടർ നാല് വാൽവ് എസ്.ഒ.എച്ച്.സി 199.5 സി.സി എൻജിനാവും പൾസർ 200 എൻ.എസ്സിന് കരുത്ത് പകരുക. ട്രിപ്പിൾ സ്പാർക്  പ്ലഗ്ഗ് സാങ്കേതികവിദ്യയുമായി പുറത്തിറങ്ങുന്ന ലോകത്തെ ആദ്യ ബൈക്കാണ് 200 എൻ.എസ്സെന്ന് നിർമ്മാതാക്കൾ അവകാശപ്പെടുന്നു. 9500 ആർ.പി.എമ്മിൽ 23.52 പി.എസ് പരമാവധി കരുത്തും 8000 ആർ.പി.എമ്മിൽ 18.3 എൻ.എം പരമാവധി ടോർക്കും പകരുന്നതാണ് എൻജിൻ. ആറു സ്പീഡ് ഗിയർബോക്സും ബൈക്കിലുണ്ട്. പൂജ്യത്തിൽ നിന്നും മണിക്കൂറിൽ 100 കിലോമീറ്റർ വേഗത്തിലെത്താൻ ബൈക്കിന് 9.8 സെക്കന്റുകൾ മാത്രംമതി. 

മണിക്കൂറിൽ 140 കിലോമീറ്ററാണ് പരമാവധി വേഗം. ട്വിൻ സ്പാർ ഫ്രെയിം പിന്നിലെ മോണോഷോക്ക് സസ്പെൻഷൻ എന്നിവയാണ് വിപണിയിലുള്ള പൾസറിൽ നിന്നുള്ള പ്രധാന വ്യത്യാസങ്ങൾ. പുണെയ്ക്ക് സമീപം ചകനിലുള്ള ബജാജിന്റെ മനിർമ്മാണശാലയിലാണ് പുതിയ ബൈക്കുകൾ നിർമ്മിക്കുന്നത്. പ്രതിമാസം ഒരുലക്ഷം ബൈക്കുകൾ നിർമ്മിക്കാനുള്ള ശേഷി പ്ലാന്റിനുണ്ട്. ഇന്ത്യയിലെ മോട്ടോർ സൈക്കിൾ നിർമ്മാണരംഗത്ത് രണ്ടാം സ്ഥാനമാണ് ബജാജ് ഓട്ടോയ്ക്ക് ഉള്ളത്. 

എൻജിനു പുറമെ ട്രാൻസ്‌മിഷൻ, ഷാസി തുടങ്ങിയവയെല്ലാം പൂർണ്ണമായും പുതിയതാണ്. ആറു സ്പീഡ് ഗിയർ ബോക്സ്, ലിക്വിഡ് കൂളിങ് എന്നിവ ബൈക്കിന്റെ ആകർഷണങ്ങളാണ്. മണിക്കൂറില് 60 കിലോമീറ്ററിൽ താഴെ വേഗത്തിൽ ഓടുമ്പോൾ 58 കിലോമീറ്റര് മൈലേജ് ലഭിക്കും. വേഗം കൂടുമ്പോൾ മൈലേജിൽ നേരിയ കുറവുവരും. മോണോഷോക് സ്സസ്‌പെൻഷൻ ബജാജ് ബൈക്ക് ശ്രേണിയിൽ ആദ്യമെത്തുന്നു എന്നതും ഈ പൾസറിന്റെ സവിശേഷതയാണ്.

## അവലംബം
 

വർഗ്ഗം:ഇന്ത്യയിലെ മോട്ടോർ സൈക്കിളുകൾ‎
വർഗ്ഗം:മോട്ടോർ സൈക്കിൾ മോഡലുകൾ
യമഹ എസ് ഇസഡ് - എക്സ്

**യമഹ എസ് ഇസഡ് - എക്സ്** യമഹ മോട്ടോർസ് ഇന്ത്യ 2010-ൽ അവതരിപ്പിച്ച പുതിയ ഇരുചക്ര വാഹനമാണ് . 4-സ്ട്രോക്, എയർ-കൂൾഡ് കാർബ്രേറ്റഡ് സിംഗിൾ സിലിണ്ടർ എൻജിനാണ് ഇതിനുള്ളത്.

## അവലംബം

## പുറത്തേക്കുള്ള കണ്ണികൾ
* Yamaha official SZ home 

വർഗ്ഗം:ഇന്ത്യയിലെ മോട്ടോർ സൈക്കിളുകൾ
വിജി തമ്പി

മലയാളചലച്ചിത്രരംഗത്തെ ഒരു സംവിധായകനും സാമൂഹ്യപ്രവർത്തകനുമാണ് **വിജി തമ്പി.(വേണുഗോപാലൻ തമ്പി)**. വിശ്വഹിന്ദുപരിഷത്തിന്റെ കേരളഘടകത്തിന്റെ അദ്ധ്യക്ഷനാണ് ഇദ്ദേഹം. ഇരുപത്തിയഞ്ചിലേറെ മലയാളചിത്രങ്ങൾ ഇദ്ദേഹം സംവിധാനം ചെയ്തിട്ടുണ്ട്. 1988-ൽ പുറത്തിറങ്ങിയ *[[ഡേവിഡ് ഡേവിഡ് മിസ്റ്റർ ഡേവിഡ്]]* ആണ് ആദ്യചിത്രം. മലയാളചലച്ചിത്രനടനായ ജഗന്നാഥ വർമ്മ ഇദ്ദേഹത്തിന്റെ ഭാര്യാപിതാവാണ്.

## ചലച്ചിത്രങ്ങൾ
# *[[ഡേവിഡ് ഡേവിഡ് മിസ്റ്റർ ഡേവിഡ്]]* (1988)
# *[[വിറ്റ്നസ് (ചലച്ചിത്രം)|വിറ്റ്നസ്]]* (1988)
# *[[ന്യൂ ഇയർ (ചലച്ചിത്രം)|ന്യൂ ഇയർ]]* (1989)
# *[[കാലാൾപ്പട]]* (1989)
# *[[നന്മ നിറഞ്ഞവൻ ശ്രീനിവാസൻ]]* (1990)
# *[[നഗരങ്ങളിൽ ചെന്നു രാപ്പാർക്കാം]]* (1990)
# *[[മറുപുറം]]* (1990)
# *[[പണ്ട് പണ്ടൊരു രാജകുമാരി]]* (1992)
# *[[കുണുക്കിട്ട കോഴി]]* (1992)
# *[[തിരുത്തൽവാദി]]* (1992)
# *[[സൂര്യമാനസം]]* (1992)
# *[[ജേർണലിസ്റ്റ്]]* (1993)
# *[[അദ്ദേഹം എന്ന ഇദ്ദേഹം]]* (1993)
# *[[ജനം (1993 ചലച്ചിത്രം)|ജനം]]* (1993)
# *[[പിടക്കോഴി കൂവുന്ന നൂറ്റാണ്ട്]]* (1994)
# *[[സിംഹവാലൻ മേനോൻ]]* (1995)
# *[[അവിട്ടം തിരുനാൾ ആരോഗ്യ ശ്രീമാൻ]]* (1995)
# *[[കുടുംബകോടതി (ചലച്ചിത്രം)|കുടുംബകോടതി]]* (1996)
# *[[മാന്ത്രികക്കുതിര]]* (1996)
# *[[സത്യമേവ ജയതേ (ചലച്ചിത്രം)|സത്യമേവ ജയതേ]]* (2000)
# *[[നാറാണത്ത് തമ്പുരാൻ]]* (2001)
# *[[കൃത്യം (ചലച്ചിത്രം)|കൃത്യം]]* (2005)
# *[[ബഡാ ദോസ്ത്]]* (2006)
# *[[നമ്മൾ തമ്മിൽ (ചലച്ചിത്രം)|നമ്മൾ തമ്മിൽ]]* (2009)
# *[[കെമിസ്ട്രി (ചലച്ചിത്രം)|കെമിസ്ട്രി]]* (2009)
# *[[ഏപ്രിൽ ഫൂൾ]]* (2010)
# *[[നാടകമേ ഉലകം]]* (2011)
# "നാടോടി മന്നൻ" (2013)

## പുറത്തേക്കുള്ള കണ്ണികൾ
* 

വർഗ്ഗം:മലയാളചലച്ചിത്രസംവിധായകർ
സ്കൈഫാൾ

ഇയോൺ പ്രൊഡക്ഷൻസിന്റെ ജെയിംസ് ബോണ്ട്  പരമ്പരയിൽ പെടുന്ന ഇരുപത്തിമൂന്നാമത്‌ ചലച്ചിത്രമാണ് **സ്കൈഫാൾ**. എംജിഎമ്മും കൊളമ്പിയ പിക്ചേഴ്സുമാണ് ചിത്രത്തിന്റെ വിതരണക്കാർ. ഡാനിയൽ ക്രൈഗ് ജെയിംസ് ബോണ്ടായി അഭിനയിക്കുന്ന മൂന്നാമത്തെ ചലച്ചിത്രമാണിത്. ചിത്രത്തിൽ യാവിയർ ബാർഡെം റൗൾ സിൽവ എന്ന പ്രതിനായകനായി അഭിനയിക്കുന്നു. സാം മെൻഡിസ് സംവിധാനം ചെയ്യുന്ന ചിത്രത്തിന്റെ തിരക്കഥ തയ്യാറാക്കിയിരിക്കുന്നത് ജോൺ ലോഗൻ, നീൽ പർവിസ്, റോബർട്ട് വേഡ് എന്നിവർ ചേർന്നാണ്.

സ്കൈഫാളിന്റെ ആദ്യ പ്രദർശനം  2012 ഒക്ടോബർ 23ന് നടന്നു. ഒക്ടോബർ 26ന് ചിത്രം ഇംഗ്ലണ്ടിലും നവംബർ 9ന് അമേരിക്കയിലും സ്കൈഫാൾ പുറത്തിറങ്ങി. ഐമാക്സിൽ പ്രദർശിപ്പിക്കുന്ന ആദ്യ ബോണ്ട് ചിത്രം കൂടിയാണ് സ്കൈഫാൾ. ആദ്യ ജെയിംസ് ബോണ്ട് ചിത്രമായ ഡോ. നോ (1962) പുറത്തിറക്കിയതിന്റെ അമ്പതാം വാർഷികം കൂടിയായിരുന്നു 2012 ഒക്ടോബർ. ചിത്രം വിമർശർക്കിടയിലും ബോക്സ് ഓഫീസിലും നല്ല അഭിപ്രായമാണ് നേടിയത്. 

## അഭിനേതാക്കളും കഥാപാത്രങ്ങളും
* ഡാനിയൽ ക്രൈഗ് -ജെയിംസ്‌ ബോണ്ട്‌ .
* യാവിയർ ബാർഡെം - റൗൾ സിൽവ (പ്രതിനായകൻ).
* ജൂഡി ഡെഞ്ച് - എം (ബോണ്ടിന്റെ ബോസ്)
* റാൽഫ് ഫിയെൻസ് - മലോറി (ഐഎസ്എസ് ചെയർമാൻ).
* നവോമി ഹാരിസ് - ഈവ്  മണിപെന്നി (ഫീൽഡ് ഏജന്റ്).
* ബെർണിസ് മർലോ - സെവെറീൻ
* ആൽബെർട്ട് ഫിന്നീ - കിൻകേഡ്
* റോറി കിന്നിയർ - ബിൽ ടാനെർ (എം16 സ്റ്റാഫ് ചീഫ്.)
* ഹെലൻ മക്ക്രോറി - ക്ലയർ ഡവർ (ബ്രിട്ടീഷ് മന്ത്രി.)
* ഒല റാപേസ് - പാട്രിസ് (ഫ്രഞ്ച് കച്ചവടക്കാരൻ.)
* ബെൻ വിഷ്ഷോ - ക്യു. (എം16 ക്വാർട്ടർമാസ്റ്റർ.)

## അവലംബം

വർഗ്ഗം:ജെയിംസ് ബോണ്ട് ചിത്രങ്ങൾ
ഫ്രാങ്ക് റൈക്കാർഡ്

ഒരു ഡച്ച് ഫുട്ബോൾ പരിശീലകനും മുൻ കളിക്കാരനുമാണ് **ഫ്രാങ്ക് റൈക്കാർഡ്** എന്ന **ഫ്രാങ്ക്ളിൻ എഡ്മണ്ടോ റൈക്കാർഡ്** (ഡച്ച് ഉച്ചാരണം: ˈfrɑŋk ˈrɛi̯.kaːrt) (ജനനം: 1962 സെപ്റ്റംബർ 30). അയാക്സ്, റയൽ സരഗോസ, എ.സി. മിലാൻ എന്നീ ക്ലബ്ബുകൾക്കു വേണ്ടി കളത്തിലറങ്ങിയിട്ടുള്ള റൈക്കാർഡ് ദേശീയ ടീമിനായി 73 മത്സരങ്ങളിൽ നിന്ന് 10 ഗോളുകൾ നേടിയിട്ടുണ്ട്. നെതർലന്റ്സ് ദേശീയ ടീമിന്റെ പരിശീലകനായിത്തുടങ്ങി റൈക്കാർഡ്, പിന്നീട് സ്പാർട്ട റോട്ടർഡാം, ബാഴ്സലോണ, ഗലാറ്റസറേ എന്നീ ക്ലബ്ബുകളെയും പരിശീലിപ്പിച്ചിട്ടുണ്ട്. നിലവിൽ സൗദി അറേബ്യൻ ദേശീയ ടീമിന്റെ പരിശീലകനാണ് ഫ്രാങ്ക് റൈക്കാർഡ്.

## കരിയർ കണക്കുകൾ
### ക്ലബ്ബ് തലം

### അന്താരാഷ്ട്രതലം

## അവലംബം

## പുറം കണ്ണികൾ

* Frank Rijkaard  at Voetbal International 
* 
* 
*  
*  

വർഗ്ഗം:ഡച്ച് ഫുട്ബോൾ കളിക്കാർ
വർഗ്ഗം:1962-ൽ ജനിച്ചവർ
101 വെഡ്ഡിംഗ്സ്

ഷാഫി സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***101 വെഡ്ഡിംഗ്സ്***. കുഞ്ചാക്കോ ബോബൻ, ജയസൂര്യ, ബിജു മേനോൻ, സംവൃത സുനിൽ, ഭാമ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. സംവിധായകന്റെ കഥയ്ക്ക് കലവൂർ രവികുമാർ ആണ് തിരക്കഥയും സംഭാഷണവും രചിച്ചിരിക്കുന്നത്. ഷാഫിയുടെ സഹോദരനായ റാഫി മെക്കാർട്ടിൻ ജോഡിയിലെ റാഫി, ബാവ ഹസ്സൈനാർ, ഷലീൽ കെ.എ. എന്നിവർ ചേർന്ന് ഫിലിം ഫോക്സിന്റെ ബാനറിലാണ് ഈ ചിത്രം നിർമ്മിച്ചത്. ദീപക് ദേവ് സംഗീതസംവിധാനം നിർവ്വഹിച്ചിരിക്കുന്ന ചിത്രത്തിന്റെ ഛായാഗ്രഹണം അഴകപ്പനും ചിത്രസംയോജനം മഹേഷ് നാരായണനും കൈകാര്യം ചെയ്തിരിക്കുന്നു.

ഒരു സമൂഹവിവാഹത്തിന്റെ പശ്ചാത്തലത്തിലൊരുക്കിയ ഹാസ്യചിത്രമാണിത്.

## അഭിനേതാക്കൾ
* കുഞ്ചാക്കോ ബോബൻ – കൃഷ്ണൻകുട്ടി (കൃഷ്)
* ജയസൂര്യ – ജ്യോതിഷ് കുമാർ (ജ്യോതി)
* ബിജു മേനോൻ – ആന്റപ്പൻ
* സംവൃത സുനിൽ – അഭിരാമി
* ഭാമ – റുഖിയ
* വിജയരാഘവൻ – കൃഷ്ണൻകുട്ടിയുടെ അച്ഛൻ
* സലീം കുമാർ – ഖാദർ
* സുരാജ് വെഞ്ഞാറമൂട് – സുന്ദരേശൻ
* ഊർമ്മിള ഉണ്ണി
* വനിത കൃഷ്ണചന്ദ്രൻ

## സംഗീതം
റഫീക്ക് അഹമ്മദ് എഴുതിയ വരികൾക്ക് ദീപക് ദേവ് സംഗീതം പകർന്ന നാല് ഗാനങ്ങളാണ് ഈ ചിത്രത്തിലുള്ളത്. ഗാനങ്ങൾ വിതരണം ചെയ്തിരിക്കുന്നത് മനോരമ മ്യൂസിക് ആണ്.

## പുറത്തേക്കുള്ള കണ്ണികൾ
* ''101 വെഡ്ഡിംഗ്സ്''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷാഫി സംവിധാനം ചെയ്ത ചലച്ചിത്രങ്ങൾ
വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
ജഗ്ജീവൻ റാം

മുൻ ഇന്ത്യൻ പ്രതിരോധ മന്ത്രിയും പ്രമുഖ ദേശീയ നേതാവും സ്വാതന്ത്ര്യ സമര സേനാനിയുമായിരുന്നു **ബാബുജി** എന്നു വിളിക്കപ്പെട്ടിരുന്ന **ജഗ്ജീവൻ റാം**(5 ഏപ്രിൽ 1908 – 6 ജൂലൈ 1986). ആദ്യ ലോക്സഭ മുതൽ ഏഴാം ലോക്‌സഭ വരെ തുടർച്ചയായി അംഗമായിരുന്നു.
## ജീവിതരേഖ
## ബംഗ്ലാദേശ് വിമോചന സമരം
1971-ൽ ബംഗ്ലാദേശും പാകിസ്താനുമായുണ്ടായ വിമോചന യുദ്ധ സമയത്ത് ഇന്ത്യൻ പ്രതിരോധ മന്ത്രി ജഗ്ജീവൻ റാമായിരുന്നു. പാകിസ്താനെതിരെ വിജയത്തിലേക്ക് നയിച്ച ഇന്തോ-ബംഗ്ലാദേശ് ജോയന്റ് കമാൻഡിന് പിന്നിൽ ജഗജീവനായിരുന്നു. ബംഗ്ലാദേശ് സ്വാതന്ത്ര്യ സമര സേനാനികൾക്ക് ആയുധങ്ങളും പരിശീലനങ്ങളും നൽകി സഹായിച്ചതും ജഗ്ജീവനായിരുന്നു. എന്നാൽ 1971 ഡിസംബർ 16ന് ബംഗ്ലാദേശ് സ്വതന്ത്രമായെന്ന് പാർലമെന്റിൽ അദ്ദേഹം പ്രസ്താവിച്ചു.  ഇദ്ദേഹത്തിന്റെ  സമാധിയാണ് സമതാസ്തൽ  എന്ന്  അറിയപ്പെടുന്നത് 

## കൃതികൾ
* 
* 
## പുരസ്കാരം
*മരണാനന്തര ബഹുമതിയായി 'വിമോചനസമരകാലത്തെ സുഹൃദ് പദവി' ബംഗ്ലാദേശ് നൽകിയിട്ടുണ്ട്.
## അവലംബം

## അധിക വായനയ്ക്ക്
* 
* 
* 
* 
* 
* 
* 
## പുറം കണ്ണികൾ

* Babu Jagjivan Ram, Tribute website 
* Babu Jagjivan Ram, Info website 
* Babu Jagjivan Ram, a Centenary Celebrations Special 
* 

* 

വർഗ്ഗം:ഒന്നാം ലോക്‌സഭയിലെ അംഗങ്ങൾ
വർഗ്ഗം:രണ്ടാം ലോക്‌സഭയിലെ അംഗങ്ങൾ
വർഗ്ഗം:മൂന്നാം ലോക്‌സഭയിലെ അംഗങ്ങൾ
വർഗ്ഗം:നാലാം ലോക്‌സഭയിലെ അംഗങ്ങൾ
വർഗ്ഗം:അഞ്ചാം ലോക്‌സഭയിലെ അംഗങ്ങൾ
വർഗ്ഗം:ആറാം ലോക്‌സഭയിലെ അംഗങ്ങൾ
വർഗ്ഗം:ഏഴാം ലോക്‌സഭയിലെ അംഗങ്ങൾ
വർഗ്ഗം:ലോക്‌സഭയിലെ മുൻ അംഗങ്ങൾ
വർഗ്ഗം:ഇന്ത്യയുടെ ഉപപ്രധാനമന്ത്രിമാർ
വർഗ്ഗം:ബനാറസ് ഹിന്ദു സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ
വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യയുടെ പ്രതിരോധമന്ത്രിമാർ
വർഗ്ഗം:ബീഹാറിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1908-ൽ ജനിച്ചവർ
വർഗ്ഗം:ഒന്നാം നെഹ്രു മന്ത്രിസഭ
വൻചെമ്പഴുക്ക ശലഭം

ഇസ്രായേൽ, സിറിയ, തുർക്കി, ഇറാൻ, അഫ്ഗാനിസ്താൻ, ഇന്ത്യ,  ചാഡ്, സൊമാലിയ എന്നിവിടങ്ങളിൽ കാണപ്പെടുന്ന ഒരിനം ചിത്രശലഭമാണ് **വൻചെമ്പഴുക്ക ശലഭം**.  തെക്കേ ഇന്ത്യയിലും മധ്യേന്ത്യയിലും കാണപ്പെടുന്ന ഇവ കേരളത്തിൽ അപൂർവമാണ്. വരണ്ട ഇടങ്ങളാണ് ഇവയുടെ പ്രധാന വാസസ്ഥലം. പാറക്കെട്ടുകളിലും താഴ്വരകളിലും ഇവയെ കാണാറുണ്ട്. കാടുകളിൽ ഇവ വിരളമാണ്.

ആൺ ശലഭവും പെൺ ശലഭവും തമ്മിൽ കാഴ്ചയിൽ വ്യത്യാസമുണ്ട്. ആൺ ശലഭത്തിന്റെ ചിറകിന്റെ പുറം ഭാഗം ചുവപ്പ് കലർന്ന ഓറഞ്ച് നിറമാണ്. മുൻ ചിറകിന്റെ പുറം ഭാഗത്തെ അരികുകളിലായി കറുപ്പ് നിറമാണ്. ഈ കറുപ്പ് നിറത്തിനുള്ളിൽ മഞ്ഞ പുള്ളികളും ഉണ്ട്. പുറം ഭാഗത്ത് തന്നെ മുകളിലായി ഒരു കറുത്ത പുള്ളിയുണ്ട്. പിൻ ചിറകുകളുടെ അരികത്ത് കറുത്ത പുള്ളികൾ നിരയായി കാണാം. ചിറകുകളുടെ അടി വശത്തിന് മഞ്ഞ നിറമാണ്. മഞ്ഞ നിറത്തിനിടയിൽ തവിട്ടു പുള്ളികളും കാണാം.

പെൺ ശലഭത്തിന്റെ ചിറകിന്റെ പുറം ഭാഗം വെള്ള നിറത്തിലാണ്. മുൻ ചിറകിന്റെ ഓരത്ത് കറുത്ത പാടുകളും കാണാം. ഈ കറുത്ത പാടുകൾക്കിടയിൽ വെളുത്ത പുള്ളികളും കാണാം. ഇവയുടെ പിൻ ചിറകും വെള്ള നിറത്തിൽ തന്നെയാണ്.ചിറകിന്റെ അരികുകളിലായി കറുത്ത പുള്ളികളുടെ നിര, ആൺ ശലഭങ്ങളെ പോലെ ഇവയ്ക്കുമുണ്ട്.

കാട്ടകത്തി സസ്യങ്ങളിലാണ് ഇവ സാധാരണ മുട്ടയിടാറുള്ളത്. അണ്ഡാകൃതിയിലുള്ള മുട്ടയ്ക്ക് ചുറ്റും മൂന്ന് ചുവന്ന കര കാണാം.ശലഭപ്പുഴു സിൽക്ക് നൂൽ കൊണ്ട് ആഹാര സസ്യത്തിൽ ബന്ധിച്ചിരിക്കും.

## അവലംബം
* മാതൃഭൂമി ആഴ്ചപ്പതിപ്പ് ,2012 ഒക്ടോബർ 28

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:പീത-ശ്വേത ചിത്രശലഭങ്ങൾ
പെരുവ

കോട്ടയം ജില്ലയിലെ മുളക്കുളം ഗ്രാമപഞ്ചായത്തിൽ സ്ഥിതി ചെയ്യുന്ന ഗ്രാമമാണ് **പെരുവ**. 

## സ്ഥാപനങ്ങൾ
* ഗവൺമെന്റ് വി.എച്ച്.എസ്സ്.എസ്സ്.ഫോർ ഗേൾസ് പെരുവ 
* പെരുവ ശ്രീ നരസിംഹ സ്വാമി ക്ഷേത്രം
* പെരുവ പോസ്റ്റ് ഓഫീസ്

## അവലംബങ്ങൾ

## പുറം കണ്ണികൾ
* Peruva on Wikimapia

വർഗ്ഗം:കോട്ടയം ജില്ലയിലെ ഗ്രാമങ്ങൾ
കൊൽക്കത്ത സർവ്വകലാശാല

പശ്ചിമ ബംഗാളിലെ കൊൽക്കത്തയിൽ 1857 ജനുവരി 24-ന് സ്ഥാപിതമായ സർവ്വകലാശാലയാണ് **കൊൽക്കത്ത സർവ്വകലാശാല** അഥവാ **CU** (യൂണിവേഴ്സിറ്റി ഓഫ് കൊൽക്കത്ത). ഇത് ദക്ഷിണേഷ്യയിലെ പാശ്ചാത്യ പഠനസംവിധാനമുള്ള  ആദ്യ സർവ്വകലാശാലയാണ്. ഇന്ത്യയിൽ യു.ജി.സിയും നാഷണൽ അസ്സസ്‌മെന്റ് ആന്റ് അക്രെഡിറ്റേഷൻ കൗൺസിൽ (NAAC)ഉം ഇതിനെ ഒരു *[[പഞ്ച നക്ഷത്ര സർവ്വകലാശാല|പഞ്ച നക്ഷത്ര സർവ്വകലാശാലയായും]]* *പഠനമികവിന്റെ കേന്ദ്രം* (*Centre with Potential for Excellence*) ആയും വിലയിരുത്തിയിട്ടുണ്ട്. അഖിലേന്ത്യാതലത്തിൽ നാഷണൽ എലിജിബിലിറ്റി ടെസ്റ്റ് വിജയിക്കുന്ന വിദ്യാർത്ഥികൾ ഏറ്റവും കൂടുതൽ  കൊൽക്കത്ത സർവ്വകലാശാലയിൽ നിന്നാണ്.

## അവലംബം
 

വർഗ്ഗം:ഇന്ത്യയിലെ സർവ്വകലാശാലകൾ
വർഗ്ഗം:കൊൽക്കത്ത സർവ്വകലാശാല
നാഷണൽ അസ്സസ്‌മെന്റ് ആന്റ് അക്രെഡിറ്റേഷൻ കൗൺസിൽ

ഇന്ത്യയിലെ ഉപരിപഠന കലാശാലകളെ പഠനമികവ് മുതലായ മാനദണ്ഡങ്ങളുടെ അടിസ്ഥാനത്തിൽ വർഗ്ഗീകരിക്കുന്നതിന് ഇന്ത്യാ ഗവണ്മെന്റ് ചുമതലപ്പെടുത്തിയിട്ടുള്ള സ്ഥാപനമാണ് **നാഷണൽ അസ്സസ്‌മെന്റ് ആന്റ് അക്രെഡിറ്റേഷൻ കൗൺസിൽ** അഥവാ **NAAC**. ബാംഗ്ലൂർ ആസ്ഥാനമാക്കി ഇന്ത്യാ ഗവണ്മെന്റിന്റെ കീഴിൽ പ്രവർത്തിക്കുന്ന യു.ജി.സി.യുടെ സഹായത്തോടെയാണ് ഇത് പ്രവർത്തിക്കുന്നത്.

## ചരിത്രം
ദേശീയ വിദ്യാഭ്യാസ നയം (1986) ന്റെ ശുപാർശ അനുസരിച്ച് 1994-ലാണ് NAAC സ്ഥാപിതമായത്. ഭാരതത്തിലെ കലാശാലകളെ വർഗ്ഗീകരിക്കുകയും അതുവഴി മികച്ച വിദ്യാഭ്യാസം ലഭ്യമാക്കുകയും ചെയ്യുന്നതിനായി ഒരു സ്വതന്ത്ര ഏജൻസി സ്ഥാപിക്കുകയും ചെയ്യുക എന്നത് ഈ നയത്തിന്റെ മുഖ്യലക്ഷ്യമായിരുന്നു.. തുടർന്ന് 1994-ൽ ബാംഗ്ലൂർ ആസ്ഥാനമാക്കി NAAC രൂപീകരിക്കപ്പെട്ടു.

## അവലംബം
ഏഷ്യൻ ഗെയിംസ് 1982

**ഒമ്പതാം ഏഷ്യൻ ഗെയിംസ്** 1982 നവംബർ 19 മുതൽ 1982 ഡിസംബർ 4 വരെ ഇന്ത്യൻ തലസ്ഥാനമായ ഡെൽഹിയിൽ വെച്ച് നടന്നു . ചരിത്രത്തിലാദ്യമായി 74 പുതിയ റെക്കോഡുകൾ സ്ഥാപിക്കപ്പെട്ടു. ഏഷ്യൻ ഒളിമ്പിക് കമ്മിറ്റിയുടെ നേതൃത്വത്തിൽ നടത്തുന്ന ആദ്യ ഏഷ്യൻ ഗെയിംസ് കൂടിയായിരുന്നു ഇത്.

33 ദേശീയ ഒളിമ്പിക് കമ്മിറ്റികളിൽ നിന്നായി 3411 അത്ലെറ്റുകൾ പങ്കെടുത്തു. 21 കായികവിഭാഗത്തിലായും 23 രീതികളിലായും 196 മത്സരങ്ങൾ നടന്നു. അതുവരെയുള്ള ഏഷ്യൻ ഗെയിംസിലെ റെക്കോഡായിരുന്നു ഇത്. ഹാൻഡ്ബോൾ, എക്വസ്ട്രിയൻ, റോവിംഗ്, ഗോൾഫ് എന്നിവ പുതുതായി ഉൾപ്പെടുത്തി. ഫെൻസിംഗ്, ബൗളിംഗ് എന്നിവയെ ഒഴിവാക്കി.

## അവലംബം

വർഗ്ഗം:കായികമത്സരങ്ങൾ
വർഗ്ഗം:ഏഷ്യൻ ഗെയിംസ്
നാഷണൽ എലിജിബിലിറ്റി ടെസ്റ്റ്

ഇന്ത്യയിൽ പി.എച്ച്.ഡി. ഗവേഷണത്തിന് പ്രവേശനം ലഭിക്കുന്നതിനും സർവ്വകലാശാലാതലത്തിൽ അധ്യാപകമേഖലയിൽ ജോലിയിൽ പ്രവേശിക്കുന്നതിനും വേണ്ടി ബിരുദാനന്തര ബിരുദ വിദ്യാർത്ഥികൾ വിജയിച്ചിരിക്കേണ്ട ദേശീയ നിലവാരത്തിലുള്ള യോഗ്യതാപരീക്ഷയാണ് "ദേശീയ യോഗ്യതാ പരീക്ഷ" അഥവാ **നാഷണൽ എലിജിബിലിറ്റി ടെസ്റ്റ് (NET)**. ഹ്യുമാനിറ്റീസ്, ആർട്സ് വിഷയങ്ങളിലെ വിദ്യാർത്ഥികൾക്കായി യൂണിവേഴ്സിറ്റി ഗ്രാന്റ്സ് കമ്മീഷനാണ് (UGC) യു.ജി.സി.-നെറ്റ് എന്ന പേരിൽ ഈ പരീക്ഷ നടത്തുന്നത്. എന്നാൽ സയൻസ്, എഞ്ചിനീയറിംഗ് വിദ്യാർത്ഥികൾക്കായി കൗൺസിൽ ഓഫ് സയന്റിഫിക് ആന്റ് ഇന്റസ്ട്രിയൽ റിസർച്ചും (CSIR) യൂണിവേഴ്സിറ്റി ഗ്രാന്റ്സ് കമ്മീഷനും ചേർന്ന് സി.എസ്.ഐ.ആർ-യു.ജി.സി-നെറ്റ് എന്ന പേരിലാണ് പരീക്ഷ നടത്തുന്നത്. സിബിഎസ്ഇ നടത്തുന്ന 2017 ലെ നാഷനൽ എലിജിബിലിറ്റി കം എൻട്രൻസ് പരീക്ഷാഹാളിൽ പ്രവേശിക്കുമ്പോൾ ഹാഫ് സ്ലീവ് വരെയുള്ള വസ്ത്രങ്ങളേ ധരിക്കാൻ പാടുള്ളുവെന്നു സിബിഎസ്ഇയുടെ നിർദ്ദേശമുണ്ടായിരുന്നു.

2017 നാഷണൽ എലിജിബിലിറ്റി ടെസ്റ്റ് പരീക്ഷാഫലം ജൂൺ 23 നു പ്രഖ്യാപിച്ചിരുന്നു. 

## അവലംബം

## പുറത്തേക്കുള്ള കണ്ണികൾ
* UGC NET Homepage
*UGC NET portal
*CSIR conducts NET for science stream
*http://www.ias.ac.in/currsci/aug252009/490.pdf
*UGC NET Applications Go Online
*UGC NET Eligibility
*http://en.wikibooks.org/wiki/Chemical_Sciences:_A_Manual_for_CSIR-
*UGC_National_Eligibility_Test_for_Lectureship_and_JRF A Manual for CSIR-UGC National 

വർഗ്ഗം:പരീക്ഷകൾ
സൗപർണിക

കർണ്ണാടകയിലെ അംബാവനത്തിൽ പെടുന്ന കുടജാദ്രി കുന്നുകളിൽ നിന്ന് ഉദ്ഭവിക്കുന്ന ഒരു നദിയാണ് **സൗപർണ്ണിക**. കൊല്ലൂർ മൂകാംബിക ക്ഷേത്രസാമീപ്യമാണ് നദിയുടെ പ്രസിദ്ധിക്ക് കാരണം. വരാഹി, കേദക, ചക്ര കുബ്ജ നദികൾ സൗപർണ്ണികയിൽ ലയിക്കുന്നു.

## ഐതിഹ്യം
കുടജാദ്രിയിലെ ഗണപതിഗുഹയിൽ ദീർഘകാലമായി തപസ്സ് ചെയ്യുകയായിരുന്ന മൂകാസുരന്റെ മുൻപിൽ ബ്രഹ്മാവ് പ്രത്യക്ഷപ്പെടുന്നു. എന്നാൽ ഇതറിയാതെ മൂകാസുരൻ തപസ്സ് തൂടർന്നു. ബ്രഹ്മാവ് തന്റെ കമണ്ഠലുവിലെ ജലം മൂകാസുരന്റെ മുഖത്ത് തളിച്ച് ഉണർത്തുകയും ജലം കുടിക്കാൻ നൽകുകയും ചെയ്തു. പാനശേഷം ബാക്കി വന്ന ജലം മൂകാസുരൻ നിലത്തൊഴിച്ചെന്നും അതിൽ നിന്നാണ് നദി ഉണ്ടായതെന്നും കരുതപ്പെടുന്നു.  ഗരുഡൻ തന്റെ മാതാവായ വിനതയുടെ സങ്കടമോക്ഷാർത്ഥം ഈ നദീതീരത്തു തപസ്സു ചെയ്തു എന്നും തപസ്സിൽ സന്തുഷ്ടയായ ദേവിയോടു തന്റെ പേരിൽ ഈ നദി അറിയപ്പെടണമെന്നു ആവശ്യപ്പെട്ടു എന്നാണു സങ്കൽപം.

വർഗ്ഗം:കർണ്ണാടകത്തിലെ നദികൾ
ക്യാമ്പ് നൂ

എഫ്. സി. ബാഴ്സലോണയുടെ ഔദ്യോഗിക മൈതാനമാണ് **ക്യാമ്പ് നൂ**. പുതിയ മൈതാനം എന്നാണ് ക്യാമ്പ് നൂ എന്ന സ്പാനിഷ് വാക്കിന്റെ അർത്ഥം. സ്പെയിനിലെ കാറ്റലോണിയൻ പ്രവിശ്യയിലെ ബാഴ്സലോണാ നഗരത്തിലാണ് ഈ മൈതാനം സ്ഥിതി ചെയ്യുന്നത്. 1957ലാണ് ഈ മൈതാനത്തിന്റെ നിർമ്മാണം പൂർത്തിയാക്കിയത്.

ഈ മൈതാനത്തിന് 99,354 പേരെ വഹിക്കാനുള്ള ശേഷിയുണ്ട്. എന്നാൽ യുവേഫയുടെ ഔദ്യോഗിക മത്സരങ്ങളിൽ പരമാവധി 96,336 പേരെയേ കയറ്റാവൂ. ശേഷിയുടെ കാര്യത്തിൽ യൂറോപ്പിലെ ഏറ്റവും വലുതും ലോകത്തെ പതിനൊന്നാമത്തേതുമാണ് ക്യാമ്പ് നൂ. യുവേഫാ ചാമ്പ്യൻസ് ലീഗടക്കം നിരവധി അന്താരാഷ്ട്ര ഫുട്ബോൾ മത്സരങ്ങൾക്ക് വേദിയായിട്ടുള്ള ക്യാമ്പ് നൂവിൽ 1992ലെ ഒളിമ്പിക്സും നടന്നിട്ടുണ്ട്.

## അവലംബം

വർഗ്ഗം:സ്പെയിനിലെ ഫുട്ബോൾ സ്റ്റേഡിയങ്ങൾ വർഗ്ഗം:ഫുട്ബോൾ സ്റ്റേഡിയങ്ങൾ
ആനന്ദക്കുട്ടൻ

മലയാളചലച്ചിത്രരംഗത്തെ ഒരു ഛായാഗ്രാഹകനായിരുന്നു **യു.ആർ. ആനന്ദക്കുട്ടൻ** (1954 - 2016 ഫെബ്രുവരി 14). 150-ലേറെ മലയാളചലച്ചിത്രങ്ങളുടെ ഛായാഗ്രഹണം നിർവ്വഹിച്ചിട്ടുണ്ട്.

## ജീവിതരേഖ
1954-ൽ അദ്ധ്യാപകദമ്പതിമാരായ ചങ്ങനാശേരി വാഴപ്പള്ളി വാളവക്കോട്ടിൽ രാമകൃഷ്ണൻനായരുടെയും കാർത്ത്യാനിയമ്മയുടെയും മകനായി ജനിച്ചു. ചങ്ങനാശ്ശേരി എൻ.എസ്.എസ്. സ്കൂളിലായിരുന്നു പ്രാഥമിക വിദ്യാഭ്യാസം. പ്രീഡിഗ്രിക്കു ശേഷം മദ്രാസിൽ പോയി ഛായാഗ്രഹണം പഠിച്ചു. രാമചന്ദ്രബാബുവിന്റെ അസിസ്റ്റന്റായാണ് ചലച്ചിത്രരംഗത്തെത്തുന്നത്. പി. ചന്ദ്രകുമാർ സംവിധാനം ചെയ്ത *[[മനസ്സൊരു മയിൽ]]* (1977)  എന്ന ചിത്രത്തിലൂടെ സ്വതന്ത്ര ക്യാമറാമാനായി. കാര്യം നിസ്സാരം', *അപ്പുണ്ണി*, മണിവത്തൂരിലെ ആയിരം ശിവരാത്രികൾ, *[[അഥർവ്വം]]*, ''നമ്പർ 20 മദ്രാസ് മെയിൽ'', *[[ഹിസ് ഹൈനസ്സ് അബ്ദുള്ള]]*, *[[ഭരതം]]*, *[[കമലദളം]]*, *[[സദയം]]*, പപ്പയുടെ സ്വന്തം അപ്പൂസ് *[[ആകാശദൂത്|,ആകാശദൂത്]]*, *[[മണിച്ചിത്രത്താഴ്]]*, ഹിറ്റ്‌ലർ (മലയാളചലച്ചിത്രം) അനിയത്തിപ്രാവ്, പഞ്ചാബി ഹൗസ്, *[[ഫ്രണ്ട്സ്]]*, ''ക്രോണിക് ബാച്ചിലർ'', കോട്ടയം കുഞ്ഞച്ചൻ       തുടങ്ങിയവയാണ് ശ്രദ്ധേയമായ ചിത്രങ്ങൾ. ക്യാൻസറിനു ചികിത്സയിലായിരുന്ന ആനന്ദക്കുട്ടൻ 2016 ഫെബ്രുവരി 14-ന് കൊച്ചിയിൽ വച്ച് മരണമടഞ്ഞു.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:മലയാളചലച്ചിത്രഛായാഗ്രാഹകർ
വർഗ്ഗം:1954-ൽ ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:ഫെബ്രുവരി 14-ന് മരിച്ചവർ
ആണവോർജ്ജ കമ്മീഷൻ (ഇന്ത്യ)

ഇന്ത്യൻ ആണവോർജ്ജ വകുപ്പിന്റെ *(Department of Atomic Energy - DAE, ())* കീഴിൽ പ്രവർത്തിക്കുന്ന സ്ഥാപനമാണ് **ആണവോർജ്ജ കമ്മീഷൻ**. ഇന്ത്യൻ പ്രധാനമന്ത്രിയുടെ നേരിട്ടുള്ള നിയന്ത്രണത്തിലുള്ള സ്ഥാപനമാണിത്.
## ചരിത്രം
1948 ഓഗസ്റ്റിൽ അന്നത്തെ കേന്ദ്ര ശാസ്ത്രഗവേഷണ വകുപ്പിന്റെ കീഴിലാണ് ഇന്ത്യൻ ആറ്റോമിക് എനർജി കമ്മീഷൻ സ്ഥാപിതമായത്. തുടർന്ന് 1954 ഓഗസ്റ്റ് 3നു രാഷ്ട്രപതിയുടെ ഒരു പ്രത്യേക ഉത്തരവിലൂടെ പ്രധാനമന്ത്രിയുടെ കീഴിൽ ഇന്ത്യൻ ആണവോർജ്ജ വകുപ്പ് സ്ഥാപിതമായി. പിന്നീട് 1958 മാർച്ച് ഒന്നിന് ഗവണ്മെന്റിന്റെ പ്രത്യേക തീരുമാനത്തിലൂടെ ഇന്ത്യൻ ആണവോർജ്ജ വകുപ്പിന്റെ (DAE) കീഴിൽ ആറ്റോമിക് എനർജി കമ്മീഷൻ നിലവിൽ വന്നു. അന്നത്തെ പ്രധാനമന്ത്രി ജവഹർലാൽ നെഹ്രു ഈ തീരുമാനത്തിന്റെ ഒരു പകർപ്പ് 1958 മാർച്ച് 24-ന് ലോക്‌സഭയിൽ അവതരിപ്പിച്ചു.

ഹോമി ജഹാംഗീർ ഭാഭയായിരുന്നു കമ്മീഷന്റെ ആദ്യ ചെയർമാൻ

## നിലവിലുള്ള അംഗങ്ങൾ

## അവലംബം


## പുറത്തേക്കുള്ള കണ്ണികൾ
*Atomic Energy Commission 
*Department of Atomic Energy

വർഗ്ഗം:ഇന്ത്യയിലെ കമ്മീഷനുകൾ
ഗ്യോങ്ജു

ദക്ഷിണ കൊറിയയിലെ ഉത്തര ഗ്യോങ്സാങ് പ്രവിശ്യയുടെ തെക്കുകിഴക്കേ അറ്റത്ത് സ്ഥിതിചെയ്യുന്ന ഒരു തീരദേശപട്ടണമാണ് **ഗ്യോങ്ജു**()  വിസ്തീർണ്ണവും 2008ലെ സെൻസസ് പ്രകാരം 269,343 പേർ വസിക്കുന്നതുമായ ഗ്യോങ്ജു അന്തോങ് കഴിഞ്ഞാൽ പ്രവിശ്യയിലെ ഏറ്റവും വലിയ നഗരമാണ്. സോളിനു  തെക്കുകിഴക്കും പ്രവിശ്യാതലസ്ഥാനമായ ദേഗുവിനു  കിഴക്കുമായി സ്ഥിതി ചെയ്യുന്ന നഗരത്തിന്റെ പടിഞ്ഞാറ് ചൊങ്ദോയും യോങ്ചോണും, തെക്ക് ഉൾസാനും, വടക്ക് പൊഹങ്ങും കിഴക്ക് ജപ്പാൻ കടലുമാണ് (കിഴക്കൻ കടൽ). തേബെക്ക് മലനിരകളുടെ അറ്റത്ത് സ്ഥിതി ചെയ്യുന്ന നഗരത്തിൽ ധാരാളം ഉയർന്ന കുന്നുകളുണ്ട്.

## സഹോദര നഗരങ്ങൾ
*  ഷിയാൻ, ചൈന(1994)
*  വെഴ്സെയ്‌ൽ, ഫ്രാൻസ്
*  പോമ്പെ, ഇറ്റലി
*  നാരാ, നാരാ, ജപ്പാൻ (1970)
*  ഒബാമ, ഫുക്കുയി, ജപ്പാൻ (1977)
*  ഇക്സാൻ, ദക്ഷിണ കൊറിയ (1998)
*  ഇംഗിൾവുഡ്, കാലിഫോർണിയ, അമേരിക്കൻ ഐക്യനാടുകൾ (1990)
*  ഹ്വേ, വിയെറ്റ്നാം.

## അവലംബം


## പുറത്തേയ്ക്കുള്ള കണ്ണികൾ

* Gyeongju City Government website 
* Gyeongju City Council website 
* Gyeongju City-Transportation System website 

വർഗ്ഗം:ദക്ഷിണകൊറിയൻ നഗരങ്ങൾ
ലാൻസ് ആംസ്ട്രോങ്

മുൻ അമേരിക്കൻ സൈക്ലിംഗ് താരമാണ് **ലാൻസ് എഡ്വാർഡ് ആംസ്ട്രോങ്ങ്**. ഉത്തേജക മരുന്ന് സ്വയം ഉപയോഗിച്ചതിനും മറ്റുള്ളവരെ ബലാത്കാരത്തിലും അല്ലാതെയും മരുന്നടിക്കാൻ നിർബന്ധിതരാക്കിയതിനും 2012 ഒക്ടോബർ 22ന് അന്താരാഷ്ട്ര സൈക്ലിങ് യൂണിയൻ (യു.സി.ഐ.) ഇദ്ദേഹത്തിന് ആജീവനാന്ത വിലക്ക് ഏർപ്പെടുത്തി. മാത്രമല്ല 1998 മുതൽ ഇദ്ദേഹം നേടിയ എല്ലാ കിരീടങ്ങളും തിരിച്ചെടുക്കുകയും ചെയ്തു. ഇതിൽ 1999 മുതൽ 2005 വരെ നേടിയ 7 ടൂർ ദെ ഫ്രാൻസ് കിരീടങ്ങളും ഉൾപ്പെടും. ഇതോടെ 1995ൽ നേടിയ 36ആം സ്ഥാനം മാത്രമാണ് ടൂർ ദെ ഫ്രാൻസിൽ അദ്ദേഹത്തിന്റെ പേരിൽ അവശേഷിക്കുന്നത്.

1992 ലാണ് സൈക്ലിംങ്ങ് മേഖലയിൽ അദ്ദേഹം തന്റെ പ്രൊഫഷണൽ കരിയർ തുടങ്ങുന്നത്. മോട്ടോറോള സൈക്ലിംഗ് ടീമിലായിരുന്നു അദ്ദേഹം അന്ന്. 1993 മുതൽ 1996 വരെ കാലയളവിൽ അദ്ദേഹം ശ്രദ്ധേയ വിജയങ്ങൾ നേടി. പക്ഷെ 1996 ഒക്ടോബറിൽ അദ്ദേഹത്തിന് ക്യാൻസർ ഉണ്ടെന്ന് കണ്ടെത്തി. തുടർച്ചയായ കീമോതെറാപ്പിക്ക് അദ്ദേഹം വിധേയനായി. 1996 ഡിസംബർ 13 ന് അദ്ദേഹത്തിന്റെ അവസാന കീമോതെറാപ്പിയും കഴിഞ്ഞു. 1997 ഫെബ്രുവരിയിൽ അദ്ദേഹം ക്യാൻസറിൽ നിന്ന് പൂർണ മോചിതനായി.

2011 ഫെബ്രുവരി 11 ന് അദ്ദേഹം തന്റെ വിരമിക്കൽ പ്രഖ്യാപിച്ചു. തനിക്കെതിരെയുള്ള അന്വഷണത്തെ തുടർന്നായിരുന്നു ഈ തീരുമാനം. തുടർന്ന്, 1998 ആഗസ്തിനുശേഷമുള്ള കരിയർ നേട്ടങ്ങളെല്ലാം അസാധുവാക്കണമെന്ന് നിർദ്ദേശിച്ച ***[[United States Anti-Doping Agency|യുസാഡ]]*** ആംസ്‌ട്രോങ്ങിന് ആജീവനാന്തം വിലക്ക് ഏർപ്പെടുത്തി. യു.എസ്.എ.ഡി.എ.യുടെ തീരുമാനത്തെ അംഗീകരിക്കാൻ യു.സി.ഐ. വൈകിയത് അമേരിക്കയിൽ വൻവിവാദമായി മാറിയിരുന്നു. യു.സി.ഐ.യെ ആംസ്‌ട്രോങ് വിലയ്ക്കുവാങ്ങിയെന്ന പ്രാചരണവും ഉണ്ടായി. ആംസ്‌ട്രോങ്ങിനെതിരായ യുസാഡയുടെ കണ്ടെത്തൽ തികച്ചും സൈക്ലിങ് രംഗത്തെ തന്നെ പ്രതിസന്ധിയിലേക്ക് തള്ളിവിട്ടു. യുസാഡയുടെ വെളിപ്പെടുത്തലുകളോടെ സ്‌പോൺസർമാരെല്ലാം ആസ്ട്രോങ്ങിനെ കൈയൊഴിഞ്ഞു. 17 വർഷമായി കരാറിലുണ്ടായിരുന്ന ഡച്ച് സ്‌പോൺസർ റാബോബാങ്കാണ് ഏറ്റവുമൊടുവിൽ കൈവിട്ടത്.

## അവലംബം

വർഗ്ഗം:അമേരിക്കൻ കായികതാരങ്ങൾ
വർഗ്ഗം:അമേരിക്കൻ സൈക്ലിങ് താരങ്ങൾ
വർഗ്ഗം:1971-ൽ ജനിച്ചവർ
വർഗ്ഗം:സെപ്റ്റംബർ 18-ന് ജനിച്ചവർ
നിലമ്പുന്ന

ഡില്ലിനേസി സസ്യകുടുംബത്തിൽ ഉൾപ്പെടുന്ന ഒരു ബഹുവർഷകുറ്റിച്ചെടിയാണ് **നിലമ്പുന്ന** . തെക്കേഇന്ത്യയിൽ പ്രത്യേകിച്ചും കേരളത്തിലെയും തമിഴ്‌നാട്ടിലെയും പശ്ചിമഘട്ടത്തിൽ കാണപ്പെടുന്നു. വളരെ ചെറിയ ഒരു ചെടിയാണ് നിലമ്പുന്ന. പൂക്കൾക്ക് തിളങ്ങുന്ന മഞ്ഞനിറമാണ്. കഷണ്ടിക്കും മുടിപൊഴിച്ചിലിനും എതിരെ കേരളത്തിലെ പത്തനംതിട്ടയിലുള്ള മലവേടൻ വിഭാഗത്തിലുള്ളവർ ഈ ചെടി കൂട്ടിയുണ്ടാക്കിയ എണ്ണ ഉപയോഗിക്കുന്നു. പത്തനംതിട്ടയിലെ നാട്ടുവൈദ്യന്മാർ ഇതിന്റെ ഇല അരച്ചുണ്ടാക്കുന്ന ലേപനം തലവേദനയ്ക്കെതിരെ ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ

* http://taxonomicon.taxonomy.nl/TaxonTree.aspx?id=96059
* കാണപ്പെടുന്ന സ്ഥലങ്ങൾ  
* രേഖാചിത്രം 

വർഗ്ഗം:കുറ്റിച്ചെടികൾ
വർഗ്ഗം:ഔഷധസസ്യങ്ങൾ
വർഗ്ഗം:ഡില്ലിനേസി
വർഗ്ഗം:കേരളത്തിലെ സസ്യജാലം
തെള്ളിമരം

**കറുത്തകങ്ങല്യം, കുന്തിരിക്കം, തെള്ളിപ്പയിൻ, പന്തം, പന്തപ്പയിൻ, വിരിക** എന്നെല്ലാം പേരുകളുള്ള ഈ മരത്തിന്റെ  എന്നാണ്. മ്യാന്മറിലും പശ്ചിമഘട്ടത്തിലും കാണപ്പെടുന്ന 50 മീറ്ററോളം  ഉയരം വയ്ക്കുന്ന ഒരു വന്മരമാണ് തെള്ളി. ഇതിൽനിന്നും ഊറി വരുന്ന കറ ( Black dammar) ശേഖരിക്കുവാനായി മനുഷ്യർ തീയിടുന്നതിനാൽ ഈ മരത്തിനു വംശനാശ ഭീഷണിയുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.biotik.org/india/species/c/canastri/canastri_en.html 
* http://www.ecologyandsociety.org/vol13/iss2/art11/

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ബർസറേസീ
വർഗ്ഗം:കേരളത്തിലെ സസ്യജാലം
ഓടൽ (വിവക്ഷകൾ)

* തല്ലിമരം (Terminalia catappa)
* കറുത്ത ഓടൽ (Gnetum edule)
* വെള്ളഓടൽ (Sarcostigma kleinii)
* ഞരമ്പോടൽ (Sphenodesme paniculata)
* ഓടൽ (Balanites aegyptiaca)
കടപ്പ

പലപ്പോഴും പടരുന്ന സ്വഭാവം കാണിക്കുന്ന ഒരു കുറ്റിച്ചെടിയാണ് **കടപ്പ**. . ഫ്ലോറിഡയിൽ ഇതിനെയൊരു അധിനിവേശസസ്യമായി കരുതുന്നു. Asian nakedwood എന്നും അറിയപ്പെടുന്നു. വെള്ളത്തിൽ പൊങ്ങിക്കിടക്കുന്ന കായകൾ കടൽ വഴി ദൂരദേശത്ത് എത്താറുണ്ട്. വെള്ളത്തിൽ ഇട്ടാൽ തടിയും ഇലയും ഒരു പത ഉണ്ടാക്കാറുണ്ട്. സോപ്പിനു പകരം അതിനാൽ കടപ്പ ഉപയോഗിച്ചിരുന്നു. തളിരിലകൾ ഭക്ഷ്യയോഗ്യമാണത്രേ. കായും ഇലയും മൽസ്യങ്ങൾക്ക് വിഷമാണ്. കടപ്പയ്ക്ക് പലവിധ ഔഷധഗുണങ്ങളുണ്ട്. കുരുവിൽ നിന്നും കിട്ടുന്ന എണ്ണ വാതചികിൽസയ്ക്ക് ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* ചിത്രങ്ങൾ 
* കൂടുതൽ വിവരങ്ങൾ
* കടപ്പ ഓസ്ത്രേലിയയിൽ 
* വിശദവിവരങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:കളകൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
കുന്താണി

അഗസ്ത്യമലയിലെ ചെന്തുരുണിയിലും ഏലമലയ്ക്കും ആനമലയ്ക്കും ഇടയിൽ മാത്രം കാണപ്പെടുന്ന മരമാണ് **കുന്താണി** . **മലംതൊടാപ്പൂ ** എന്നും അറിയപ്പെടുന്നു. 8 മീറ്ററോളം ഉയരം വയ്ക്കുന്ന ഒരു ചെറുവൃക്ഷമാണിത്. പ്രമേഹത്തിനെതിരെയുള്ള മരുന്ന് ഇതിൽ നിന്നും വേർതിരിച്ചെടുത്തിട്ടുണ്ട്

## അവലംബം

## പുറത്തേക്കുള്ള കണ്ണികൾ

* ചിത്രങ്ങളും വിവരങ്ങളും 
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ഫാബേസീ
വർഗ്ഗം:കേരളത്തിലെ സസ്യജാലം
റാഷിദീയ ഖിലാഫത്ത്

ഇസ്‌ലാമിക ചരിത്രത്തിലെ ആദ്യത്തെ നാല് ഖലീഫമാരുടെ ഭരണകാലത്തെയാണ് **റാഷിദീയ ഖിലാഫത്ത്** (സച്ചരിതരുടെ ഭരണം) എന്ന് വിളിക്കുന്നത്‌ (AD 632-661). 632ൽ പ്രവാചകൻ മുഹമ്മദിന്റെ മരണശേഷം സ്ഥാപിതമായ ഈ ഭരണം അറേബ്യൻ ഉപദ്വീപ് മുഴുവനായും വടക്ക് കോക്കസസ് പർവതനിരവരെയും പടിഞ്ഞാറ് ഉത്തരാഫ്രിക്ക മുഴുവനായും കിഴക്ക് ഇന്ത്യൻ അതിർത്തി - മദ്ധ്യേഷ്യ വരെയും വ്യാപിച്ചു ലോക ചരിത്രത്തിലെ തന്നെ ഏറ്റവും വലിയ സാമ്രാജ്യങ്ങളിൽ ഒന്നായി വളർന്നു. ഈ നാല് ഖലീഫമാരും ആദ്യകാലത്തുതന്നെ മുഹമ്മദ് നബിയിൽ വിശ്വസിച്ചവരായിരുന്നു.

## പ്രാരംഭം
നബിയുടെ വിയോഗത്തോടെ അൻസ്വാറുകൾ മു‌സ്‌ലിം നേതൃത്വത്തിനായി അവകാശവാദമുന്നയിച്ചെങ്കിലും, ഉമറിന്റെ നാമനിർദ്ദേശപ്രകാരം അബൂബക്കർ നേതൃത്വമേറ്റെടുത്തു. തുടർന്ന് മുസ്‌ലിംകൾ അബൂബക്കറിന് അനുസരണപ്രതിജ്ഞ നടത്തി ഖലീഫയായി അംഗീകരിച്ചു.

## അവലംബം

വർഗ്ഗം:ഖിലാഫത്തുകൾ
ഷാലേ

ഇംഗ്ലണ്ടിൽ ഐൽ ഓഫ് വൈറ്റിലെ ഒരു ഗ്രാമവും സിവിൽ പാരിഷുമാണ് **ഷാലേ**.നിട്ടണിൽ നിന്നും മൂന്ന് കിലോമീറ്റർ മാറിയാണ് ഇത് സ്ഥിതി ചെയ്യുന്നത്. ഒരു സിവിൽ പാരീഷും കൂടിയാണിത്.
## അവലംബം

## പുറം കണ്ണികൾ

*History of Chale website
ഐപാഡ് മിനി

ആപ്പിൾ ഇൻകോർപ്പറേറ്റഡിന്റെ ഒരു ടാബ്‌ലെറ്റ് കമ്പ്യൂട്ടറാണ് **ഐപാഡ് മിനി**. 2012 ഒക്ചോബർ 23ന് കാലിഫോർണിയയിൽ നടന്ന ചടങ്ങിലാണ് 7.9 ഇഞ്ച് വലിപ്പമുള്ള ഈ ടാബ്‌ലറ്റ് അവതരിപ്പിക്കപ്പെട്ടത്. ഇത് ഘടനാപരമായി ഐപാഡ് 2ന് സമാനമാണ്. 2012 മാർച്ചിൽ പുറത്തിറക്കിയ മൂന്നാംതലമുറ ഐപാഡിനെ അപേക്ഷിച്ച്, ഐപാഡ് മിനിക്ക് 23 ശതമാനം കനവും 53 ശതമാനം ഭാരവും കുറവാണ്.
7.2 മില്ലീമീറ്റർ കനവും 300 ഗ്രാം ഭാരവുമുള്ള ഐപാഡ് മിനിയുടെ അടിസ്ഥാന മോഡൽ വൈ-ഫൈ കണക്ടിവിറ്റിയുള്ളതാണ്. ഐപാഡ് മിനിയുടെ ഫ്രണ്ട് ക്യാമറ 1.2 എംപിയും പിന്നിലെ ക്യാമറ 5 എംപിയും ശേഷിയുള്ളതാണ്.
ആമസോണും ഗൂഗിളും സാംസങും ഉൾപ്പെടെയുള്ള കമ്പനികളുടെ വലിപ്പവും വിലയും കുറഞ്ഞ ടാബ്‌ലറ്റ് മോഡലുകൾക്ക് മറുപടിയായാണ് ഐപാഡ് മിനി വിപണിയിലെത്തുന്നത്.

അടിസ്ഥാന മോഡലിന് ബ്രിട്ടനിൽ 329 ഡോളർ (ഏകദേശം 18000 രൂപ) ആണ് വില. വൈ-ഫൈ മാത്രമുള്ള അടിസ്ഥാന മോഡലിന്റെ സ്‌റ്റോറേജ് ശേഷി 16 ജിബി ആണ്. വൈഫൈ കണക്ടിവിറ്റി മാത്രമുള്ള 32 ജിബി ഐപാഡ് മിനിക്ക് 558 ഡോളറും (ഏകദേശം 30,000 രൂപ), 64 ജിബി മോഡലിന് 686 ഡോളറും (37,000 രൂപ) ആണ് വില. ഓസ്ട്രേലിയ, ഓസ്ട്രിയ, ബെൽജിയം, ബൾഗേറിയ, കാനഡ, ചെക്ക് റിപ്പബ്ലിക്ക്, ഡെന്മാർക്ക്, ഫിൻലൻഡ്, ഫ്രാൻസ്, ജർമനി, ഹോങ് കോങ്, ഹംഗറി, ഐസ്ലാൻഡ്, ഐർലൻഡ്, ഇറ്റലി, ജപ്പാൻ, കൊറിയ, Liechtenstein, ലക്സംബർഗ്, നെതർലൻഡ്സ്, ന്യൂ സീലൻഡ്, നോർവെ, പോളണ്ട്, പോർച്ചുഗൽ, Puerto Rico, റൊമേനിയ, സ്ലൊവാക്കിയ, സ്ലൊവേനിയ, സിംഗപ്പൂർ, സ്പെയ്ൻ, സ്വീഡൻ, സ്വിറ്റ്സർലൻഡ്, ബ്രിട്ടൺ, അമേരിക്കൻ ഐക്യനാടുകൾ എന്നിവടങ്ങളിൽ ഇത് 2012 നവംബർ 2ന് വിപണിയിലെത്തും.

## അവലംബം

വർഗ്ഗം:ടാബ്‌ലറ്റ് കമ്പ്യൂട്ടർ
രക്തനെല്ലി

മധ്യഅമേരിക്കൻ വംശനായ ഒരു കുറ്റിച്ചെടിയാണ്‌ **രക്തനെല്ലി**. . ചെടിത്തക്കാളി എന്നും അറിയപ്പെടുന്നു. പല സ്ഥലത്തും ഇതിനെ ഒരു അധിനിവേശസസ്യമായാണ്‌ കരുതിപ്പോരുന്നത്‌ . 1700 മീറ്റർ വരെ ഉയരമുള്ള കാടിനകത്തും പുറത്തും വഴിയോരങ്ങളിലും എല്ലാം ഈ ചെടി കണ്ടുവരുന്നു. കുറച്ചു സൂര്യപ്രകാശമേ വേണ്ടൂ. മുഴുവൻ തണലാണെങ്കിലും ഉപ്പുരസമുള്ള മണ്ണിലുമെല്ലാം വളരാൻ കഴിവുണ്ട്‌.
വെള്ളയും പിങ്കും പൂക്കളും, പച്ച ഇലകളും, ഓറഞ്ചും ചുവപ്പും പഴങ്ങളും ഒരുമിച്ച് തന്നെ കാണുന്ന ഈ ചെടി ഒരു നല്ല കാഴ്‌ചയാണ്. പക്ഷികളെ ആകർഷിക്കാൻ ഉദ്യാനങ്ങളിൽ വച്ചുപിടിപ്പിക്കാറുണ്ട്. റെഡ് ഇന്ത്യക്കാർ ഇതിനെ വസ്ത്രങ്ങൾക്ക് നിറം കൊടുക്കാൻ ഉപയോഗിക്കുന്നു. മെക്സിക്കോയിൽ മുറിവിനെ ചികിൽസിക്കാൻ ഇതിന്റെ ഇലകൾ ഉപയോഗിക്കാറുണ്ട്. ചെടി മുഴുവൻ വിഷമാണ്, പ്രത്യേകിച്ചും ഇലകൾ. പക്ഷികൾ ഇവയുടെ പഴം തിന്നുമെങ്കിലും അവയ്ക്കും ഇതു വിഷം തന്നെ. പലവിധ രോഗങ്ങൾക്കും ഔഷധമായി ഇതുപയോഗിക്കുന്നു. ഇന്ത്യയിൽ ചിലയിടങ്ങളിൽ മണിത്തക്കാളിയ്ക്കു പകരം ഈ ചെടിയാണ് ഉപയോഗിച്ചുവരുന്നത്. Cyanophrys goodsoni എന്ന പുഴുവിന്റെ ഭക്ഷണം ഇതിന്റെ ഇലയാണ്.
## ചിത്രശാല

File:Rivina_humilis3.jpg|രക്തനെല്ലിയുടെ പൂക്കുല, കായയും കാണാം
File:Rivina_humilis1.jpg|രക്തനെല്ലി ചെടി
File:Rivina humilis fruits 10.jpg|കായകൾ


## കുറിപ്പ്
ഈ ചെടിയ്ക്ക് ചിലയിടത്ത് മണിത്തക്കാളി എന്നും (തെറ്റായി)പറഞ്ഞു കാണുന്നു. അതുകൊണ്ട് തന്നെ ചിലയിടങ്ങളിൽ solanum nigrum (യഥാർത്ഥ മണിത്തക്കാളി) എന്ന ചെടിയ്ക്കു പകരം ഈ ചെടിയുടെ ചിത്രം നൽകി കാണാറുണ്ട്.

## അവലംബം

## പുറത്തേക്കുള്ള കണ്ണികൾ

* ചിത്രങ്ങൾ http://www.sbs.utexas.edu/bio406d/images/pics/phy/rivina_humilis.htm 
* ചിത്രങ്ങൾ http://eol.org/pages/469593/overview
* http://www.wildflower.org/plants/result.php?id_plant=RIHU2
* http://www.discoverlife.org/mp/20q?search=Rivina+humilis
* http://keys.trin.org.au/key-server/data/0e0f0504-0103-430d-8004-060d07080d04/media/Html/taxon/Rivina_humilis.htm 
* http://www.hear.org/species/rivina_humilis/ 

വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:കേരളത്തിലെ സസ്യജാലം
A.out

പഴയ യുണിക്സ് സമാന ഓപ്പറേറ്റിങ്ങ് സിസ്റ്റങ്ങളിൽ എക്സിക്യൂട്ടബിളിനായും പുതിയവയിൽ ഷെയേർഡ് ലൈബ്രറികൾക്കായും ഉപയോഗിക്കുന്ന ഫയൽ തരമാണ് **a.out**. ഡെന്നിസ് റിച്ചി അദ്ദേഹത്തിന്റെ പ്രബന്ധമായ ദ് ഡവലപ്മെന്റ് ഓഫ് സി. ലാംഗ്വേജിൽ  പറഞ്ഞിരിക്കുന്നത് പ്രകാരം a.out എന്നത് *[[assembly languager|അസംബ്ലർ]] ഔട്ട്പുട്ട്* എന്നതിനെ സൂചിപ്പിക്കുന്നു. ചില കമ്പൈലറുകളിലും ലിങ്കറുകളിലും അവയുടെ ഔട്ട്പുട്ടുകൾ a.out തരത്തിൽ അല്ലെങ്കിൽ പോലും ഇത് അവയുടെ സ്വതേയുള്ള ഔട്ട്പുട്ട് ഫയൽ നാമമായി വിരാചിക്കുന്നു. കെൻ തോംസന്റെ പിഡിപി-7(PDP-7)അസംബ്ലറിൽ നിന്ന് ലഭിക്കുന്ന ഔട്ട്‌പുട്ടിന്റെ ഫയൽ നാമമായ "അസംബ്ലർ ഔട്ട്‌പുട്ടിന്റെ" ഒരു സംക്ഷിപ്ത രൂപമാണിത്. 

സൃഷ്ടിച്ച ഫയലുകൾ യഥാർത്ഥത്തിൽ a.out ഫോർമാറ്റിലല്ലെങ്കിലും, ഔട്ട്‌പുട്ട് നാമമൊന്നും വ്യക്തമാക്കിയിട്ടില്ലെങ്കിൽ, ചില കംപൈലറുകളും ലിങ്കറുകളും സൃഷ്‌ടിച്ച എക്‌സിക്യൂട്ടബിളുകളുടെ സ്ഥിര ഔട്ട്‌പുട്ട് ഫയൽ നാമമായി "a.out" നിലനിൽക്കും.

ലിനക്സ് കേർണൽ പതിപ്പ് 5.19-ൽ a.out ഫോർമാറ്റിനുള്ള പിന്തുണ നീക്കം ചെയ്തു.
## അവലംബം
വർഗ്ഗം:എക്സിക്യൂട്ടബിൾ ഫയൽ തരങ്ങൾ